
 讗驻讬诇讜 讬讜诐 讗讞讚 谞诪讬 讗诇讗 讚讻讜诇讬 注诇诪讗 谞讬专 诇讗 讛讜讬 讞讝拽讛 讜讛讻讗 驻讬专讗 专讘讗 讜驻讬专讗 讝讜讟讗 讗讬讻讗 讘讬谞讬讬讛讜 转''专 谞讬专 讗讬谞讜 讞讝拽讛 讜讬''讗 讛专讬 讝讛 讞讝拽讛 诪讗谉 讬''讗 讗诪专 专讘 讞住讚讗 专' 讗讞讗 讛讬讗 讚转谞讬讗 谞专讛 砖谞讛 讜讝专注讛 讘' 谞专讛 讘' 讜讝专注讛 砖谞讛 讗讬谞讛 讞讝拽讛 专' 讗讞讗 讗讜诪专 讛专讬 讝讜 讞讝拽讛 讗''专 讗砖讬 砖讗诇讬转 讻诇 讙讚讜诇讬 讛讚讜专 讜讗诪专讜 诇讬 谞讬专 讛专讬 讝讛 讞讝拽讛 讗''诇 专讘 讘讬讘讬 诇专讘 谞讞诪谉 诪讗讬 讟注诪讗 讚诪''讚 谞讬专 讛讜讬 讞讝拽讛 诇讗 注讘讬讚 讗讬谞讬砖 讚讻专讬讘讜 诇讬讛 诇讗专注讬讛 讜砖转讬拽 讜诪''讟 讚诪''讚 谞讬专 诇讗 讛讜讬 讞讝拽讛 诪讬诪专 讗诪专 讻诇 砖讬讘讗 讜砖讬讘讗 讚讻专讘讜 诇注讬讬诇 讘讬讛 砖诇讞讜 诇讬讛 讘谞讬 驻讜诐 谞讛专讗 诇专讘 谞讞诪谉 讘专 专讘 讞住讚讗 讬诇诪讚谞讜 专讘讬谞讜 谞讬专讗 讛讜讬 讞讝拽讛 讗讜 诇讗 讛讜讬 讞讝拽讛 讗诪专 诇讛讜 专' 讗讞讗 讜讻诇 讙讚讜诇讬 讛讚讜专 讗诪专讬 谞讬专 讛专讬 讝讛 讞讝拽讛 讗诪专 专讘 谞讞诪谉 讘专 讬爪讞拽 专讘讜转讗 诇诪讬讞砖讘 讙讘专讬 讛讗 专讘 讜砖诪讜讗诇 讘讘讘诇 讜专' 讬砖诪注讗诇 讜专' 注拽讬讘讗 讘讗''讬 讗诪专讬 谞讬专 诇讗 讛讜讬 讞讝拽讛 专' 讬砖诪注讗诇 讜专讘讬 注拽讬讘讗 诪转谞讬' 讛讬讗 专讘 诪讗讬 讛讬讗 讚讗诪专 专讘 讬讛讜讚讛 讗诪专 专讘 讝讜 讚讘专讬 专' 讬砖诪注讗诇 讜专讘讬 注拽讬讘讗 讗讘诇 讞讻诪讬诐 讗讜诪专讬诐 讞讝拽转讛 讙' 砖谞讬诐 诪讬讜诐 诇讬讜诐 诪讬讜诐 诇讬讜诐 诇诪注讜讟讬 诪讗讬 诇讗讜 诇诪注讜讟讬 谞讬专 讚诇讗 砖诪讜讗诇 诪讗讬 讛讬讗 讚讗诪专 专讘 讬讛讜讚讛 讗诪专 砖诪讜讗诇 讝讜 讚讘专讬 专讘讬 讬砖诪注讗诇 讜专讘讬 注拽讬讘讗 讗讘诇 讞讻诪讬诐 讗讜诪专讬诐 注讚 砖讬讙讚讜专 砖诇砖 讙讚讬专讜转 讜讬讘爪讜专 讙' 讘爪讬专讜转 讜讬诪住讜拽 讙' 诪住讬拽讜转 诪讗讬 讘讬谞讬讬讛讜 讗诪专 讗讘讬讬 讚拽诇 谞注专讛 讗讬讻讗 讘讬谞讬讬讛讜 (砖注讜砖讛 砖诇砖 驻注诪讬诐 讘砖谞讛): 讗诪专 专讘讬 讬砖诪注讗诇 讘讚''讗 讘砖讚讛 讛诇讘谉: 讗诪专 讗讘讬讬 诪讚专讘讬 讬砖诪注讗诇 谞砖诪注 诇专讘谞谉 讛讬讜 诇讜 砖诇砖讬诐 讗讬诇谞讜转 诪诪讟注 注砖专讛 诇讘讬转 住讗讛 讗讻诇 注砖专讛 讘砖谞讛 讝讜 讜注砖专讛 讘砖谞讛 讝讜 讜注砖专讛 讘砖谞讛 讝讜 讛专讬 讝讜 讞讝拽讛 

 讗驻讬' 讬讜诐 讗讞讚 谞诪讬. 讬讻讜诇 诇注砖讜转 讘讜 谞讬专: 驻讬专讗 专讘讗 讜驻讬专讗 讝讜讟讗 讗讬讻讗 讘讬谞讬讬讛讜. 专' 讬砖诪注讗诇 住''诇 讚诇讗 讛讜讬 讞讝拽讛 注讚 砖讬诇拽讟 驻讬专讗 专讘讗 讚讛讬讬谞讜 讻砖谞讙诪专讛 讻诇 讛转讘讜讗讛 诇驻讬讻讱 爪专讬讱 砖诇砖讛 讞讚砖讬诐 讻讙讜谉 砖注讜专讬诐 讜砖讘讜诇转 砖讜注诇 讜注讚砖讬诐 砖讙讚诇讬诐 讘讙' 讞讚砖讬诐 讜专''注 住讘专 驻讬专讗 讝讜讟讗 讚讛讬讬谞讜 讻讙讜谉 砖讞转 砖讙讚诇 讘砖诇砖讬诐 讬讜诐 讛讜讬讗 讞讝拽讛 讗注''驻 砖诇讗 谞讙诪专讛 讛转讘讜讗讛 讗讬 谞诪讬 讻讙讜谉 讬专拽 讚讙讚诇讬谉 讛讬专拽讜转 讘讞讚砖 讗讞讚: 谞专讛 砖谞讛. 讘诇讗 讝专讬注讛: 讜砖转讬拽. 讜诇讗 诪讬讞讛 讜诪讚诇讗 诪讬讞讛 讛驻住讬讚: 讻诇 砖讬讘讗 讜砖讬讘讗 讚讻专讘讜 诇讬注讜诇 讘讛. 讻诇 拽讬住诪讬诐 砖讘诪讞专讬砖讛 讬讻谞讬住 讘讛 讻诇讜诪专 讛诇讜讗讬 讜讬讞专讜砖 讛专讘讛 注讚 砖转讻诇讛 诪讞专砖转讜 讜转转专驻讛 讛拽专拽注 讜讗讞''讻 讗讟诇谞讛 讜讗讝专注谞讛 讗谞讬: 讬诇诪讚谞讜 专讘讬谞讜 谞讬专 讛讜讬 讞讝拽讛. 讘砖讚讛 讛讘注诇 讜讚讬 讘讞讝拽转 讬''讘 讞讚砖 讜砖谞讬 讬诪讬诐: 专讘讬 讬砖诪注讗诇 讜专' 注拽讬讘讗 讚诪转谞讬转讬谉. 讻讚讗讜拽诪讬谞谉 讚讻''注 谞讬专 诇讗 讛讜讬 讞讝拽讛 讻诇讜诪专 讬讜诐 讗' 讘砖谞讛 砖谞专 讘讜 砖讚讛讜 讗讬谞讛 讞讝拽讛 诇讛讞砖讘 讻砖谞讛 砖诇诪讛 诇讞砖讘讜谉 讙' 砖谞讬诐: 讝讜 讚讘专讬 专讘讬 讬砖诪注讗诇 讜专''注. 讚讗诪专讬 讘诪转谞讬' 砖讚讛 讛讘注诇 讞讝拽转讜 讙' 砖谞讬诐 讜讗讬谞讛 诪讬讜诐 诇讬讜诐 讗诇讗 讬''讞 讞讚砖讬诐 诇专' 讬砖诪注讗诇 讜讬''讚 诇专''注 讗讘诇 讞讻诪讬诐 讗讜诪专讬诐 讞讝拽转谉 砖诇砖 砖谞讬诐 讘讻诇 讚讘专 诪讬讜诐 诇讬讜诐 讜讗诇讬讘讬讬讛讜 讚讛谞讬 专讘谞谉 驻专讬砖谞谉 讘专讬砖 驻讬专拽讬谉 讟注诪讗 讚讞讝拽转 讙' 砖谞讬诐 讚注讚 砖诇砖 砖谞讬诐 诪讬讝讚讛专 讗讬谞讬砖 讘砖讟专讬讛 讟驻讬 诇讗 诪讬讝讚讛专 讜讻讜讜转讬讬讛讜 讚讛谞讬 专讘谞谉 讗诇讬讘讗 讚专讘 拽讬讬诪讬 讻讚诪讜讻讞 住讜讙讬讗 讚诪讻讬诇转讬谉 讚诇讗 讗讝讬诇 讘转专 诇拽讬讟转 讙' 驻讬专讜转 砖诇 讙' 砖谞讬诐 讗诇讗 讙' 砖谞讬诐 砖诇诪讜转 讘注讬谞谉 讘讻诇 讚讘专 讜诪砖讜诐 讚讗讬谉 讗讚诐 谞讝讛专 讘砖讟专讜 讬讜转专 诪讙' 砖谞讬诐: 诇讗讜 诇诪注讜讟讬 谞讬专. 讚讛讗 讗驻讬' 驻讬专讗 专讘讗 讜驻讬专讗 讝讜讟讗 拽讗 诪诪注讟 讜讻''砖 谞讬专 讚讛讗 诪讬讜诐 诇讬讜诐 拽转谞讬 诇诪注讜讟讬 讗驻讬' 砖谞讬诐 诪拽讜讟注讜转 讗诇诪讗 谞讬专 诇讗 讞砖讬讘 讞讝拽转 讬讜诐 讗讞讚 讚讬讚讬讛 讻砖谞讛 砖诇诪讛 讚讗诐 讻谉 讚讬 讘讬''讘 讞讚砖 讜砖谞讬 讬诪讬诐 讜讗谞谉 砖诇砖 砖谞讬诐 诪讬讜诐 诇讬讜诐 讘注讬谞谉: 讚讗诪专 专讘 讬讛讜讚讛 讗诪专 砖诪讜讗诇 讝讜 讚讘专讬 专' 讬砖诪注讗诇 讜专''注. 讚讗诪专讬 讘诪转谞讬' 讗讘诇 讘砖讚讛 讗讬诇谉 讻谞住 讗转 转讘讜讗转讜 讜诪住拽 讗转 讝讬转讬讜 讜讻谞住 讗转 拽讬讬爪讜 讛专讬 讗诇讜 讙' 砖谞讬诐 讗诇诪讗 诪砖诇讬拽讟 讙' 驻讬专讜转 讘砖讚讛 讗讞转 讘砖谞讛 讗讞转 讘讙' 讝诪谞讬诐 讝讛 讗讞专 讝讛 转砖讬讘 诇讛 讞讝拽讛: 讗讘诇 讞讻诪讬诐 讗讜诪专讬诐. 驻讬专讜转 讙' 砖谞讬诐 爪专讬讱 注讚 砖讬讙讚讜专 讘转诪专讬诐 讙' 讙讚讬专讜转 讻讜': 诪住讬拽讜转. 讘讝讬转讬诐: 诪讗讬 讘讬谞讬讬讛讜. 讘讬谉 专讘 讜砖诪讜讗诇 讘讬谉 诇诪专 讜讘讬谉 诇诪专 讙' 砖谞讬诐 讘注讬谞谉: 讚拽诇 谞注专讛 讗讬讻讗 讘讬谞讬讬讛讜. 讚拽诇 讬诇讚讛 讜讘讞讜专讛 讚驻讞讜转 诪讙' 砖谞讬诐 砖诇诪讜转 讟讜注谞转 讙' 驻注诪讬诐 讚诇砖诪讜讗诇 讛讜讬讗 讞讝拽讛 讘讙' 讙讚讬专讜转 讗注''讙 讚诇讬讻讗 讙' 砖谞讬诐 砖诇诪讜转 讜诇专讘 讘注讬谞谉 讙' 砖谞讬诐 诪讬讜诐 诇讬讜诐 讜专讘讬谞讜 讞谞谞讗诇 驻讬' 讚拽诇 谞注专讛 讚拽诇 讛诪砖讬专 驻讬专讜转讬讜 拽讜讚诐 讙诪专谉 诪诇砖讜谉 讙诐 讞爪谞讬 谞注专转讬 (谞讞诪讬讛 讛) 诇讚讘专讬 砖诪讜讗诇 讚讗诪专 讘注讬谞谉 讙' 讙讚讬专讜转 诇讗 讛讜讬 讞讝拽讛 讚讛讗 诇讗 讙讚专 诇讚讘专讬 专讘 讚讗诪专 讘注讬谞谉 讙' 砖谞讬诐 讜讛专讬 讛讜讗 诪讞讝讬拽 讘讜 讙' 砖谞讬诐 讜讛讜讬讗 讞讝拽讛 讜诇驻讬 讛诇砖讜谉 讛讝讛 讗驻讬' 砖诪讜讗诇 诇讗 讘讗 诇讙专讜注 诪讙' 砖谞讬诐 讜讛讻讬 拽讬''诇 诇''讗 驻讬专砖 注讜讚 讚拽诇 谞注专讛 讚拽诇 讚讬讜驻专讬谉 砖注讜砖讛 驻注诪讬讬诐 讘砖谞讛 诇砖诪讜讗诇 讘砖谞讛 讜诪讞爪讛 讛讜讬讗 讞讝拽讛 讚讛讗 讗讬讻讗 讙' 讙讚讬专讜转 讜诇专讘 诇讗 讛讜讬讗 讞讝拽讛 讚诇讬讻讗 讙' 砖谞讬诐: 讗诪专 讗讘讬讬 诪讚讘专讬 专' 讬砖诪注讗诇 谞砖诪注 诇讛讜 诇专讘谞谉 讛讬讜 诇讜 砖诇砖讬诐 讻讜'. 讛''讙 诇讛 讜讛讻讬 驻讬专讜砖讗 讚专' 讬砖诪注讗诇 讚讘砖谞讛 讗讞转 讛讜讬 讞讝拽讛 讘砖讚讛 讗讞转 讘砖诇砖 诇拽讬讟讜转 讘砖诇砖讛 诪拽讜诪讜转 讘砖讚讛 讻讚拽转谞讬 讻谞住 讗转 转讘讜讗转讜 讜诪住拽 讗转 讝讬转讬讜 讻讜' 诪讚讘专讬讜 谞砖诪注 诇讛讜 诇专讘谞谉 讚驻诇讬讙讬 注诇讬讛 讻讚讗诪专 专讘 讬讛讜讚讛 讗诪专 砖诪讜讗诇 诇注讬诇 讜讘注讜 讙' 砖谞讬诐 讚诇讬讻讗 驻诇讜讙转讗 讘讬谉 专' 讬砖诪注讗诇 讜讘讬谉 专讘谞谉 讗诇讗 讘砖谞讛 讗讞转 讜讙' 砖谞讬诐 讗讘诇 讻诇 诪讗讬 讚讗诪专 专' 讬砖诪注讗诇 讘砖谞讛 讗讞转 讗诪专讬 专讘谞谉 讘讙' 砖谞讬诐: 诪诪讟注 注砖专讛 诇讘讬转 住讗讛. 讚讘讬转 住讗讛 爪专讬讱 诇注砖专 谞讟讬注讜转 讻讚讗诪专 讘诇讗 讬讞驻讜专 (诇注讬诇 讚祝 讻讜:) 讗讘诇 讗诐 驻讞讜转 诪讘讬转 住讗讛 诇讬' 讗讬诇谞讜转 讛专讬 住诪讜讻讬谉 讘讬讜转专 讜讛讜讬 讻讬注专 讜诇讗 讛讜讬 讞讝拽讛 讚诇讗 讗讞讝讬拽 讻讚诪讞讝拽讬 讗讬谞砖讬 讜讘讬讜转专 诪讘讬转 住讗讛 诇讬' 谞诪讬 诇讗 讛讜讬讗 讞讝拽讛 讘讻诇 讛拽专拽注 讗诇讗 讻谞讙讚 诪讛 砖爪专讬讱 诇讗讬诇谞讜转: 讗讻诇 讬' 讘砖谞讛 讝讜 讻讜' 讛专讬 讝讜 讞讝拽讛. 讚讻诪讬 砖讛讞讝讬拽 讙' 砖谞讬诐 讘讻诇 讛砖讚讛 讚诪讬 砖讛讬讛 讗讜讻诇 讘讻诇 讛砖谞讛 诪讛 砖讙讚诇 讘讜: 

转讜住驻讜转



 谞专讛 砖谞讛 讜讝专注 砖转讬诐 讻讜'. 谞专讛 砖转讬诐 讜讝专注 砖谞讛 讗讞转 诇讗 谞拽讟 讗诇讗 诪砖讜诐 专讘讜转讗 讚专' 讗讞讗 讚讗驻讬' 讛讻讬 讛讜讬讗 讞讝拽讛 讜讗讜诪专 专''讬 讚谞专讗讛 讚讜拽讗 讻讙讜谉 砖谞专讛 讜讝专注 讜谞专讛 讗讘诇 谞专讛 讘讝讛 讗讞专 讝讛 讗驻讬' 专讘讬 讗讞讗 诪讜讚讛 讚讗讬谞讛 讞讝拽讛 讚诪讛 诪讜注讬诇 讞专讬砖讛 讻诇 讻讱 砖讞讜专砖讛 讘' 砖谞讬诐 讘诇讗 讝专讬注讛: 诇诪注讜讟讬 诪讗讬 转讬诪讛 诇专砖讘''讗 讚讛讬讻讬 诪讜讻讞 诪讛讻讗 讚诇诪注讜讟讬 谞讬专讗 拽讗转讬 讚诇诪讗 拽住讘专讬 专讘谞谉 谞讬专讗 讛讜讬 讞讝拽讛 讜讛讗 讚爪专讬讱 讙' 砖谞讬诐 诪讬讜诐 诇讬讜诐 诪砖讜诐 讚注讚 转诇转 砖谞讬谉 诪讬讝讚讛专 讗讬谞讬砖 讘砖讟专讗 讻讚诪驻专砖 讘专讬砖 驻讬专拽讬谉 讜讗驻讬' 诇讗 注砖讛 讘讗讜转谉 砖诇砖 讗诇讗 谞讬专 讛讜讬 讞讝拽讛 讚诇讗 注讘讬讚 讗讬谞讬砖 讚讻专讘讬 诇讗专注讬讛 讜砖转讬拽: 诪讗讬 讘讬谞讬讬讛讜. 讜讗''转 讟讜讘讗 讗讬讻讗 讘讬谞讬讬讛讜 讚砖诇砖 讘爪讬专讜转 讬讻讜诇讬谉 诇讛讬讜转 讘砖转讬 砖谞讬诐 砖讘住讜祝 砖谞讛 讘爪专 讜讘' 讘爪讬专讜转 讗讞专讬 讻谉 讘砖转讬 砖谞讬诐 讜讗讜诪专 专''讬 讚诪砖诪注 诇讬讛 讚讙' 讘爪讬专讜转 砖诇诪讜转 讻诇 砖谞讜转 讛讘爪讬专讜转 讗讘诇 转讬诪讛 诇专''讬 讗诪讗讬 诇讗 诪砖谞讬 讚讗讬讻讗 讘讬谞讬讬讛讜 讞专驻讬 讜讗驻诇讬 讻讚讗诪专讬谞谉 讘驻''讘 讚注''讝 (讚祝 注讛:) 讻诪讛 诪讬讬砖谞谉 讬''讘 讞讚砖 专砖讘''讙 讗讜诪专 诪讙转 诇讙转 诪讘讚 诇讘讚 讛讬讬谞讜 转谞讗 拽诪讗 讗讬讻讗 讘讬谞讬讬讛讜 讞专驻讬 讜讗驻诇讬: 讛讬讜 诇讜 砖诇砖讬诐 讗讬诇谞讜转. 讜谞专讗讛 讚讚讜拽讗 砖诇砖讬诐 讗讘诇 讟' 讗讬诇谞讜转 讙讚讜诇讬诐 诪诪讟注 砖诇砖讛 诇讘讬转 住讗讛 讜讗讻诇 讗讞转 讘砖谞讛 讝讜 讜讗讞转 讘砖谞讛 讝讜 诇讗 讛讜讬讗 讞讝拽讛 诪讬讚讬 讚讛讜讛 讗砖诇砖讬诐 讛讬讻讗 讚诇讗 讘讗讝讬 讘讝讜讬讬 讜讛谞讬 讗讬诇谞讜转 诇讗 讘讙讚讜诇讬诐 讗讬讬专讬 讚讙讚讜诇讬诐 诇讗 讛讜讜 讗诇讗 讙' 诇讘讬转 住讗讛 讻讚讗诪专讬' 讘驻' 诇讗 讬讞驻讜专 (诇注讬诇 讚祝 讻讜:): 诪诪讟注 讬' 诇讘讬转 住讗讛. 驻''讛 讚驻讞讜转 诪讘讬转 住讗讛 诇注砖专讛 讗讬诇谞讜转 讛讜讜 住诪讬讻讬 讘讬讜转专 讜讛讜讜 讻讬注专 讜诇讗 讛讜讬 讞讝拽讛 讜讗讬谉 谞专讗讛 讚讛讗 诪讜讻讞 讘砖诪注转讬谉 讚讗讻诇谉 专爪讜驻讬谉 讛讜讬讗 讞讝拽讛 讚驻专讬讱 专讘讗 讗谞讛专讚注讬 讗诇讗 诪注转讛 讛讗讬 讗住驻住转讗 讘诪讗讬 拽谞讬 诇讬讛 讜诇专砖讘''讗 谞专讗讛 诇讬讬砖讘 驻''讛 讚诇拽诪谉 讗讬讬专讬 砖讗讜讻诇 讻诇 讛讗讬诇谞讜' 讗注''驻 砖讛谉 专爪讜驻讬诐 讛讜讬讗 讞讝拽讛 砖讛专讬 讗讻诇 讛注讜诪讚讬诐 诇讬注拽专 讜讗讜转谉 讛注讜诪讚讬诐 诇讛转拽讬讬诐 讗讘诇 讛讻讗 砖讗讬谞讜 讗讜讻诇 讻诇 讗讬诇谞讜转 讗诇讗 讙' 讘讻诇 砖谞讛 讗诐 讛讬讜 诇''讙 讗讬诇谞讜转 讘讙' 住讗讬谉 讛专讬 讬砖 讘讛谉 讙' 讗讬诇谞讜转 讛注讜诪讚讬谉 诇讬注拽专 讜讻砖讛讜讗 讗讜讻诇 讬''讗 讗讬诇谞讜转 讘讻诇 砖谞讛 砖诪讗 讘讗讜转谉 讬''讗 砖讗讜讻诇 讗讜转谉 讘砖谞讛 讝讜 讬砖 讘讛谉 讘' 讗讜 讙' 砖注讜诪讚讬谉 诇讬注拽专 讜讘注讬谞谉 讘讻诇 砖谞讛 砖讬讗讻诇 讙' 诪讗讜转谉 讛注讜诪讚讬谉 诇讛转拽讬讬诐 讜讘讬讜转专 诪讘讬转 住讗讛 诇注砖专讛 谞专讗讛 讚诇讗 拽谞讛 拽专拽注 讻诇 注讬拽专 讜诇讗 讻驻''讛 讚驻讬' 讚讚讜拽讗 讘讻诇 讛拽专拽注 讛讜讗 讚诇讗 讛讜讬 讞讝拽讛 讗讘诇 讘诪讛 砖爪专讬讱 诇讗讬诇谞讜转 讛讜讬 讞讝拽讛: 诪诪讟注 注砖专讛 诇讘讬转 住讗讛. 拽砖讛 诇专''讬 讚诪讗讬 砖谞讗 讞讝拽讛 诪诪讻专 讚讙讘讬 拽谞讛 讙' 拽谞讛 拽专拽注 讜注砖专讛 诇讘讬转 住讗讛 讛讜讜 诪驻讜讝专讬诐 讜诇讗 拽谞讛 拽专拽注 讚讘注砖专 诇讘讬转 住讗讛 讬砖 诪讗转谉 讜讞诪砖讬谉 诇讻诇 讗讬诇谉 讜讘讛诪讜讻专 讗转 讛住驻讬谞讛 (诇拽诪谉 讚祝 驻讘:) 讙讘讬 拽谞讛 讙' 讻讜' 讗诪专 讻诪讛 讬讛讗 讘讬谞讬讛谉 诪砖诪谞讛 讜注讚 砖砖 注砖专讛 讗讘诇 讬讜转专 诪讬''讜 讛讜讜 诪驻讜讝专讬谉 讜讻砖讬砖 讘讬谞讬讛谉 讬''讜 讛讜讬 诇讻诇 讗讬诇谉 讞' 诪讻诇 爪讚 住讘讬讘讜转讬讜 讚讛讬讬谞讜 讟讘诇讗 砖诇 讬''讜 注诇 讬''讜 注讙讜诇讛 砖讛讗讬诇谉 讬讜谞拽 住讘讬讘讜转讬讜 讘砖讜讛 讜讬''讜 注诇 讬''讜 诪专讜讘注讬诐 讛讜讜 诪讗转谉 讜讞诪砖讬谉 讜砖讬转 讚诇 专讘讬注 诪讬谞讬讬讛讜 讚诪专讜讘注 讬转专 注诇 讛注讬讙讜诇 专讘讬注 诇讗 讬砖讗专 讗驻讬' 诪讗转讬诐 讗诇诪讗 诇讗 讛讜讬 讻砖讬注讜专 讬' 诇讘讬转 住讗讛 讜砖诪讗 讬砖 诇讞诇拽 讘讬谉 诪讻专 诇讞讝拽讛 讚讙讘讬 诪讻专 讜讚讗讬 诇讗 讗诪专 讚拽谞讛 拽专拽注 讗诐 讗讬谞谉 专爪讜驻讬谉 讻讚专讱 砖讘谞讬 讗讚诐 专讙讬诇讬谉 诇讬讟注 讜讚专讱 讘谞讬 讗讚诐 讗讬谉 诇讛专讞讬拽 讬讜转专 诪讬''讜 讗诪讛 讗讬诇谉 诪讗讬诇谉 讗注''驻 砖谞讻谞住转 讬谞讬拽讛 砖诇 讝讛 讘转讜讱 讬谞讬拽讛 砖诇 讝讛 砖讗讬诇谞讜转 讙讚讜诇讬诐 讬讜谞拽讬谉 讬''讜 讗诪讛 诪讻诇 爪讚 讜诇讻讱 讗讬谉 讚专讱 诇讛专讞讬拽 讗讬诇谉 诪讗讬诇谉 讻诇 砖讬注讜专 讬谞讬拽转诐 讚讛讬讬谞讜 诇''讘 讚讗''讻 诇讗 讬讟注 讗讬砖 讘砖讚讛 讙讚讜诇讛 讗诇讗 讘' 讗讬诇谞讜转 讗讜 讙' 讗讘诇 讙讘讬 讞讝拽讛 讛讜讬讗 讞讝拽讛 讻砖讬注讜专 讬谞讬拽讛 讗注''驻 砖讛谉 诪专讜讞拽讬谉 讻砖讬注讜专 讬谞讬拽讛 讗讘诇 拽砖讛 诇专''讬 讚讬驻讛 讻讞 讛讚讬讜讟 诪讻讞 讛拽讚砖 讚讙讘讬 讛讚讬讜讟 拽谞讛 砖诇砖讛 拽谞讛 拽专拽注 诪砖诪谞讛 讜注讚 讬''讜 讜讙讘讬 讛拽讚砖 转谞讬讗 讘住讜祝 讛诪讜讻专 讗转 讛讘讬转 (诇拽诪谉 讚祝 注讘.) 讛拽讚讬砖 砖诇砖讛 讗讬诇谞讜转 诪诪讟注 注砖专讛 诇讘讬转 住讗讛 讛专讬 讝讛 讛拽讚讬砖 讗转 讛拽专拽注 驻讞讜转 诪讻讗谉 讗讜 讬讜转专 注诇 讻谉 诇讗 讛拽讚讬砖 讗转 讛拽专拽注 诪讗讬 砖谞讗 讛拽讚砖 诪诪讻专 讜驻讬' 讛拽讜谞讟专住 讘住讜祝 讛诪讜讻专 讗转 讛讘讬转 (砖诐 讚''讛 诪诪讟注) 讚讛转诐 讘讚注转 诪讜讻专 转诇讬讗 诪讬诇转讗 讗讘诇 讙讘讬 讛拽讚砖 讘讬谞讬拽讛 转诇讬讗 诪讬诇转讗 讜讘讛诪讜讻专 讗转 讛住驻讬谞讛 (砖诐 讚祝 驻讙. 讚''讛 讻诪讛) 驻讬专砖 讙讘讬 诪讻专 讜讛讜讗 讛讚讬谉 诇诪拽讚讬砖 讗讬诇谞讜转 讚讛讜讬 谞诪讬 讛讗讬 砖讬注讜专讗 讜讘专讬讬转讗 讚讛诪讜讻专 讗转 讛讘讬转 (砖诐 讚祝 注讘.) 讚拽转谞讬 讘讛拽讚讬砖 注砖专讛 诇讘讬转 住讗讛 驻诇讬讙讗 讜专讗讬讛 诪转讜住驻转讗 讚诪讻讬诇转讬谉 讚拽转谞讬 讻讬 拽谞讛 讙' 拽谞讛 拽专拽注 讜讻诪讛 讬讛讜 拽专讜讘讬诐 讝讛 诇讝讛 讻讚讬 砖讬讛讗 讛讘拽专 注讜讘专 讘讻诇讬讜 

专讘讬谞讜 讙专砖讜诐

讜讗驻讬' 讬讜诐 讗讞讚 住讙讬讗. 讚讘讬讜诐 讗讞讚 诪爪讬 诇诪注讘讚 讘讛 谞讬专:



驻讬专讗 专讘讗. 讚专' 讬砖诪注讗诇 住讘专 讘注讬谞谉 砖诇砖讛 讞讚砖讬诐 讚讗讬讻讗 讘讛讜 驻讬专讗 专讘讗 讜讙诪专 驻讬专讬 讘注讬谞谉 讜专' 注拽讬讘讗 住讘专 讘驻讬专讬 讝讜讟专讗 讻讙讜谉 讗住驻住转讗 讚讘讞讚砖 讗讞讚 谞讙诪专 讻讜诇讜 驻专讬讜 住讙讬 讜讛讜讬讗 讞讝拽讛:



谞专讛 砖谞讛 讜讝专注讛 砖转讬诐. 讜砖转讬拽 讚讗诐 讗讬转讗 讚砖诇讜 讛讜讗 讛讜讬 诪讞讬 讜讛讜讗讬诇 讚诇讗 诪讞讬 讛讜讬 讞讝拽讛:



诪讬诪专 讗诪专. 讛诪注专注专:



讻诇 砖讬讘讗 讚讻专讘讗 诇讬注讬讬诇讜 讘讛. 讻诇讜诪专 讜诇讜讗讬 砖讬讘讬讗讜 讻诇 讗讜转谉 讻诇讬 讗讜诪谞讜转 砖诇讛谉 讚讻专讘讬 讘讛谉 讜诇讬讻专讘讜 诇讗专注讗讬 讜诇讗讞专 讻谉 砖讛讬讜 诪转拽谞讬诐 讗讜转讛 讛讬讬转讬 诪讜讞讛. 砖讬讘讗 诇讜注讝讬谉 专讬砖讟"诇 砖诪讻住讬谉 讘讜 讗转 讛转讘讜讗讛 诇讗讞专 砖讬讛讗 讝专讜注讛. 讗诪专 专讘 谞讞诪谉 讘专 讬爪讞拽 讜讻讬 诪讗讬 专讘讜转讗 讛讬讗 诇诪讬讞砖讘 讙讘专讬 讚住讘讬专讗 诇讛讜 讚谞讬专 讛讜讛 讞讝拽讛. 讜讛讗 专讘 讜砖诪讜讗诇 讜专' 讬砖诪注讗诇 讜专' 注拽讬讘讗 讚诪转谞讬' 讚讙讘专讬 专讘专讘讬 谞讬谞讛讜 讜住讘讬专讗 诇讛讜 讻讜'. 讻讚讗诪专谉 诇注讬诇. 讗诇讗 讚讻讜诇讬 注诇诪讗 谞讬专 诇讗 讛讜讬 讞讝拽讛. 讝讜 讚讘专讬 专' 讬砖诪注讗诇 讜专' 注拽讬讘讗 讚讘注讬 讻诇 讛讚 讜讞讚 砖讬注讜专讬讛 讻讚拽转谞讬 诪转谞讬' 讗讘诇 讞讻诪讬诐 讗讜诪' 讻讜' 诪讗讬 诇讗讜 诇诪注讜讟讬 谞讬专 讚诇讗 讛讜讬 讞讝拽讛 讚讛砖转讗 诪讬讜诐 诇讬讜诐 诪诪注讟 诪拽讜讟注讬谉 讚诇讗 讛讜讬 讞讝拽讛 讻诇 砖讻谉 讜讻诇 砖讻谉 讚谞讬专 诇讗 讛讜讬 讞讝拽讛 讚讘讞讚 讬讜诪讗 诪爪讬 诇诪注讘讚讬讛:



讙' 讘爪讬专讜转. 讚讛讬讬谞讜 讙' 砖谞讬诐 讜诇讗 谞讬专:



诪讗讬 讘讬谞讬讬讛讜. 讘讬谉 专讘 讜讘讬谉 诇砖诪讜讗诇 讘讬谉 诇诪专 讜讘讬谉 诇诪专 讙' 砖谞讬诐 讗诪专讬谞谉 讚讘注讬谞谉 讞讝拽讛:



讗诪专 讗讘讬讬 讚拽诇 谞注专讛. 讚讘讞讜专讛 讛讬讗 讜讘讻讞讛 注讜诪讚转 讜讟讜注谞转 驻专讬 讘' 驻注诪讬诐 讘砖谞讛 讘讘' 砖谞讬诐 砖诇 讞讝拽讛 住讙讬讗 诪砖讜诐 讚讘讚拽诇 谞注专讛 诪爪讬 诇讙讚讜专 讙' 讙讚讬专讜转 讘讘' 砖谞讬诐:



驻讬住拽讗 讗讘诇 讘砖讚讛 讗讬诇谉 砖讙讚诇 砖诐 讛转讘讜讗讛 谞诪讬. 拽讬讬爪讜 转讗谞讬诐. 讛"讙 讗诪专 讗讘讬讬 诪讚专' 讬砖诪注讗诇 谞砖诪注 讛讬讜 诇讜 诇' 讗讬诇谞讜转 诪诪讟注 注砖专讛 诇讘讬转 住讗讛 讚讬' 讗讬诇谞讜转 爪专讬讻讬谉 讘讬转 住讗讛 讚讘讻讱 讞砖讜讘 砖讚讛 讗讬诇谉. 诪讬 诇讗 讗诪专 专' 讬砖诪注讗诇 讘诪转谞讬' 诇讛讬讻讗 讚讗讻诇 讞讚 驻讬专讗 讛讜讬 讞讝拽讛 诇讻讜诇讛讜 驻专讬 讚讻诇 讛讬讻讗 讚讻谞住 讗转 转讘讜讗转讜 讚诪讬 讻诪讗谉 讚诪住拽 讗转 讝讬转讜 讜讻谞住 拽讬讬爪讜 讘驻注诐 讗讞转 讜讛讬讻讗 讚诪住拽 讗转 讝讬转讜 讚诪讬 讻诪讗谉 讚讻谞住 讗转 转讘讜讗转讜 讜讻谞住 拽讬讬爪讜 [讘讘转] 讗讞转 讜讻谉 讛讻讬 谞诪讬 讻谞住 讗转 拽讬讬爪讜 讚讞讚 驻讬专讗 讛讜讬 讞讝拽讛 诇讻讜诇讛讜 讜诇讗 讘注讬谞谉 诇讻诇 驻专讬 讜驻专讬 讙' 砖谞讬诐 讻讬 讗诐 诇讻讜诇讛讜 驻专讬 讞讚 砖转讗. 讛讻讗 谞诪讬 讙讘讬 讗讬诇谞讜转 讛讬讻讗 讚讗讻诇 讬' 讗讬诇谞讜转 讘砖讚讛 讝讜 讜诇讗 讗讻诇 诇讛谞讬 讛讜讬 讞讝拽讛 讜讛讻讬 谞诪讬 诇讻讜诇讛 [砖讚讛] 讞讜讜 讬' 讞讝拽讛 讛谞讬 诇讛谞讬 讗注"讙 讚诇讗 讗讻诇 诇讛讜 诇讻讜诇讛讜 讗讬诇谞讜转 讘砖转讗 讞讚讗. 讗讻诇 讬' 讗讬诇谞讜转 讘砖谞讛 讝讜 (讜讬' 讘砖谞讛 讝讜) 讜讬' 讘砖谞讛 讗讞专转 讜讬' 讘砖谞讛 砖诇讬砖讬转 砖讗诐 讘讗 讛诪注专注专 讜注专注专 诇讗讞专 讙' 砖谞讬诐 讜讗诪专 讛讜讗讬诇 砖诇讗 讛讬讜 讟注讜谞讬谉 讻讜诇谉 驻讬专讜转 诇讗 讛讬讬转讬 诪讜讞讛 砖诇讗 讗讻诇转谉 讻讜诇谉 讙' 砖谞讬 讞讝拽讛. 讬讻讜诇 诇讜诪专 诇讜 讛诪讞讝讬拽 讗谞讬 讗讻诇转讬诐 讘讝诪谉 砖讛讬讜 讟注讜谞讬谉 讜诇讗 诪讞讬转 诪砖讜诐 讛讻讬 讛讜讬讗 讞讝拽讛 讗讘诇 讗驻讬拽 讜诇讗 讗讻诇. 讻讬 讗诐 诪注砖专讛 诇讞讜讚讬讬讛讜 诇讗 讛讜讬 讞讝拽讛 讛谞讬 诇讛诐 诪砖讜诐 讚诪爪讬 诇诪讬诪专 诇讬讛 讛诪注专注专 讛讜讗讬诇 砖诇讗 讛讬讬转 讗讜讻诇 讗)谞专讗讛 讚爪"诇 砖诇讗 讛讬讬转 讗讜讻诇 讻诇 讛驻讬专讜转.诇讗 讛讬讬转讬 诪讜讞讛:





专诪讘"谉

驻讬专讗 专讘讗 讜驻讬专讗 讝讜讟讗 讗讬讻讗 讘讬谞讬讬讛讜. 驻讬专砖 专讘讬谞讜 讞谞谞讗诇 讝"诇 驻讬专讗 专讘讗, 拽砖讜讗讬谉 讜讚诇讜注讬谉 讜驻讬专讗 讝讜讟讗 砖讗专 讬专拽讜转 讜讗讞专讬诐 驻讬专砖讜 驻讬专讗 讝讜讟讗 讻讙讜谉 砖讞转.
讜诇讚讘专讬 讛讻诇 拽砖讬讗 讚讛讗 讗诪专讬谞谉 讘专讬砖 驻专拽讬谉 讚讗讻诇讛 转诇转 驻讬专讬 讘转诇转讗 讬专讞讬 讻讙讜谉 讗住驻住转讗 诇专讘讬 讬砖诪注讗诇 讛讻讬 谞诪讬 讚讛讜讬 讞讝拽讛 讗讬讻讗 诇诪讬诪专 讛转诐 讘诪砖专讗 讚讗住驻住转讗 讚拽讗 讗讘诇 讻讚讗讻诇讬 讗讬谞砖讬 讗讘诇 砖讚讛 转讘讜讗讛 砖讝专注讛 诇转讘讜讗讛 讜诇讗 讛讙讬注 讗诇讗 诇讻诇诇 砖讞转 讜转诇砖讛 诇专讘讬 讬砖诪注讗诇 诇讗讜 讞讝拽讛 讚诇讗 讗讻诇讛 讻讚讗讻诇讬 讗讬谞砖讬 讻讬讜爪讗 讘讛.
讜讘讬专讜砖诇诪讬 (讙,讘) 讙专住讬谞谉 讻砖诐 砖讞讜诇拽讬谉 讻讗谉 讻讱 讞诇讜拽讬谉 讘砖谞讬 讗诇讬讛讜 驻讬' 砖讛讬讜 讝讜专注讬谉 砖讚讜转讬讛谉 注诇 讚注转 转讘讜讗讛 讜诇讗 讛讬转讛 讘讗讛 诇讻诇诇 转讘讜讗讛 讗诇讗 诇讻诇诇 砖讞转 诪转讜讱 砖诇讗 讛讬讜 讙砖诪讬诐 讬讜专讚讬诐 诇专讘讬 讬砖诪注讗诇 诇讗 讛讜讬 讞讝拽讛 讜诇专讘讬 注拽讬讘讗 讛讜讬 讞讝拽讛 讗"专 讞谞讬谞讗 砖谞讬 注专诇讛 讘讬谞讬讛讜谉 驻讬专讜砖 砖讛注专诇讛 驻专讬 讛讗住讜专 诇专讘讬 讬砖诪注讗诇 讚讘注讬 驻讬专讗 专讘讛 诇讗 讛讜讬讗 讞讝拽讛 讜诇专讘讬 注拽讬讘讗 讚讗诪专 驻讬专讗 讝讜讟讗 谞诪讬 讛讜讬讗 讞讝拽讛 注专诇讛 谞诪讬 讛讜讬讗 讞讝拽讛 讚讛讗 讗讬讻讗 驻讬专讗 讝讜讟讗 讻讙讜谉 注诇讬谉 讜拽谞讜拽谞讜转 讜住诪讚专 诇讚讘专讬 讛讗讜诪专 砖讗讬谞讜 驻专讬 讜诪讻讗谉 讗转讛 诇诪讚 砖讞诇讜拽转诐 讘讚讘专 砖诇讗 讛讙讬注 诇讙诪专 讘讬砖讜诇讜 讻讱 驻讬专砖 诇讬 专讘讬谞讜 谞"专.
讗讞"讻 诪爪讗转讬 诪讚专砖 讛讗讙讚讛 讘讜讬拽专讗 专讘讛 讘驻专砖转 讝讘讛 砖讚讜专砖讬谉 讜讬讛讬 讬诪讬诐 专讘讬诐 讜讬讛讬 讚讘专 讛' 讗诇 讗诇讬讛讜 讘砖谞讛 讛砖诇讬砖讬转 诇讗诪专 专讘讬 讘专讻讬讛 专讘讬 讞诇讘讜 讘砖诐 专' 讬讜讞谞谉 讙' 讞讚砖讬诐 讘专讗砖讜谞讛 讜讙' 讞讚砖讬诐 讘讗讞专讜谞讛 讜砖谞讬诐 注砖专 讞讚砖 讘讗诪爪注 讛专讬 砖诪讜谞讛 注砖专 讞讚砖 讜讞专讬谞讗 讗诪专 讞讚砖 讗讞讚 讘专讗砖讜谞讛 讜讞讚砖 讗' 讘讗讞专讜谞讛 讜砖谞讬诐 注砖专 讘讗诪爪注 讛专讬 讗专讘注讛 注砖专 讞讚砖 讜诪讝讜 讛讗讙讚讛 讗诪专讜 讻讝讛 讘讬专讜砖诇诪讬 砖讻砖诐 砖讛诐 讞诇讜拽讬诐 讻讗谉 讻讱 讛诐 讞诇讜拽讬谉 诪诪砖 讘砖谞讬 讗诇讬讛讜 诇讗 专讗讛 诪讜专讬 讝"诇 讛诪讚专砖 讛讝讛 讜讛讜爪专讱 诇讛讜爪讬讗 驻讬' 讗讞专 诪驻诇驻讜诇讜 讜讗讬谉 讛注谞讬谉 讗诇讗 讻诪讜 砖讻转讘转讬.
讜诪讛 砖讗诪专讜 讘讬专讜砖诇诪讬 讘砖谞讬 讛注专诇讛 讘讚诇讬讻讗 讝诪讜专讜转 讗讘诇 讗讻诇 讝诪讜专讜转 讻诇 砖谞讛 讜砖谞' 讻砖讛讙讬注 讝诪谞谉 讗讻讬诇讛 专讘转讬 讛讬讗 讜讗驻讬诇讜 诇专讘谞谉 讛讜讬讗 讞讝拽讛 讻讚讗诪专谉 诇注讬诇.
讜讛讗 讚讘注讬 专' 讬砖诪注讗诇 讜专"注 讞讚砖讬诐 诇驻讬专讗 专讘讛 讜诇驻讬专讗 讝讜讟' 诪砖讜诐 讚讗注"讙 讚讘转专 讗讻讬诇讜转 讗讝诇讬 讗诐 讝专注讜 讘注诇讬诐 讜讛讙讬注 拽诪讛 诇拽爪讜专 讜谞讻谞诐 讝讛 讜拽爪专讛 讗讬谉 讗讻讬诇讛 讝讜 注讜诇讛 诇讜 砖讛专讬 砖谞讛 讝讜 讘讞讝拽转 专讗砖讜谉 注讜诪讚转 讜讗讬谉 讗讜诪专讬谉 讘拽诪转讛 诪讻专讛 讜讗讬谉 讗讻讬诇讛 注讜诇讛 讗诇讗 诇讝讜专注 讜拽讜爪专 讜讘砖讚讛 讛讗讬诇谉 讘讛讻谞住转 驻讬专讜转 讘诇讘讚 讚讗讬 诇讗 转讬诪讗 讛讻讬 讘讬谉 诇专讘讬 讬砖诪注讗诇 讘讬谉 诇专讘讬 注拽讬讘讗 诪讗讬 讗讬专讬讗 讞讚砖讬诐 讗驻讬诇讜 讬讜诐 讗' 谞诪讬 讜讻讬 讛讬讻讬 讚诪诪注讟 谞讬专 诪讬谞讬讛 诪诪注讟 谞诪讬 讛讗 讚讗诪专谉 讜讗讬讻讗 诇诪讬诪专 砖讗诐 诪爪讗 拽诪讛 讜拽爪专 注讜诇讛 诇讜 砖谞讛 讗诇讗 讛讗 讚谞拽讬讟 讞讚砖讬诐 诪砖讜诐 讚讘砖诇诪讗 讘专讗砖讜谞讛 讗驻砖专 讘讬讜诐 讗讞讚 讗讘诇 讘讗讞专讜谞讛 讗讬 讗驻砖专 讗诇讗 讘砖诇砖 讞讚砖讬诐 讗讜 讘讞讚砖 讜诇讛讻讬 转谞讜 讞讚砖讬诐 讚讞讝拽讛 讚讗讞专讜谞讛 讚讜诪讬讗 讚专讗砖讜谞讛 讘注讬 诪讬转谞讬 讜注讜讚 讚讬诇诪讗 专讘讜转讗 谞诪讬 讛讬讗 诇讜诪专 讚砖转讬 讗讻讬诇讜转 砖诇 驻讬专讬 讝讜讟' 讛讜讬' 讞讝拽讛 讜讻"砖 拽诪讛 讜拽爪专讛 砖讗讻讬诇讛 讙诪讜专讛 讛讬讗, 讜讝讛 谞专讗讛 诇讬 注讬拽专. 



讛讗 讚讗诪专讬谞谉 谞讬专 诇讗 讛讜讬 讞讝拽讛. 驻讬专砖 讛专讘 专讘讬 砖诪讜讗诇 讝"诇 砖讗讬谉 讬讜诐 讗讞' 讘砖谞讛 砖谞专 讘讜 注讜诇讛 诇讜 诇讛讞砖讘 讻砖谞讛 砖诇讬诪讛 诇讞砖讘讜谉 讜讛住讜讙讬讗 谞讜讞讛 诇讛转驻专砖 讘讚讘专讬讜 讗讘诇 诪讛 砖讗诪专 专讘 谞讞诪谉 诪砖讜诐 讚诇讗 注讘讬讚 讗讬谞讬砖 讚讻专讻讬 诇讬讛 诇讗专注讬讛 讜砖转讬拽 讗讬谞讜 诪住驻讬拽 诇注砖讜转 讬讜诐 讗讞讚 讻砖谞讛 讚讬诇诪讗 诇讗 砖诪注 讜诇讗 讬讚注 诪讬 谞专讛 讜诪讬 砖转讬拽 讟驻讬 讚讗讻诇讜' 诇讗专注讬讛 讜讟注诪讗 讚诪讗谉 讚讗诪专 诇讗 讛讜讬 诪砖讜诐 讚讻诇 砖讬讘讬 讚讻专讘讗 诇讬注讬诇讜 讘讛 谞专讗讛 砖讗驻讬诇讜 讛讬诪讬诐 注爪诪谉 砖谞专 讘讛 讗讬谉 注讜诇讬谉 诇讛 诇讞砖讘讜谉 讻诇诇. 
讜讻谉 讻转讘 专讘讬谞讜 讛讙讗讜谉 讝"诇 讘住驻专 讛诪拽讞 讗讘诇 讗诐 讛诪讞讝讬拽 讛讝讛 诇讗 谞讛谞讛 讘讗讜转讛 注讘讜讚讛 讜诇讗 讻诇讜诐 讗讘诇 谞讛谞讛 讘讜 讛拽专拽注 讗讬谉 诇讜 转讜注诇转 诇诪讞讝讬拽 讛讝讛 讘讗讜转讛 讞讝拽讛 讻讚讙专住讬谞谉 转驻转讬讞讗 诇讗 讛讜讬 讞讝拽讛 讝讛讜 驻转讬讞转 爪谞讜专讬 讛诪讬诐 诇转拽讜谉 讛砖讚讛 讻讚讻转讘讬谞谉 讬驻转讞 讜讬砖讚讚 讗讚诪转讜 讜讙专住讬谞谉 谞诪讬 谞讬专 讗讬谞讜 讞讝拽讛 讜讻讜'.
讜讻谉 讻转讘 专讘讬谞讜 讞谞谞讗诇 讝"诇, 讬专讜砖诇诪讬 (讙,讙) 专讗讜讛讜 讞讜专砖 讜拽讜爪专 诪注诪专 讜讚砖 讝讜专讛 讜讘讜专专 讜诇讗 专讗讜讛讜 诪讻谞讬住 驻讬专讜转 讗讬谞讛 讞讝拽讛 砖讗讬谉 讞讝拽讛 讗诇讗 讛讻谞住转 驻讬专讜转 砖"诪 讚讗讬谉 讞讝拽讛 讗诇讗 诇谞讛谞讛 讝讛 诇砖讜谉 专"讞 讝"诇 讜诪讚讘专讬诐 讛诇诇讜 讗转讛 诇诪讚 砖讗祝 讬诪讬诐 砖讞专砖 讗讬谉 注讜诇讬谉 诇讜 讜讛讻讬 谞诪讬 诪砖诪注 讘讛讚讬讗 诇拽诪谉 讘驻专拽讬谉 讚诪拽砖讬谞谉 讜讛专讬 谞讬专 讚讘谞讻住讬 讛讙专 拽谞讛 讜讘谞讻住讬 讞讘专讜 诇讗 拽谞讛 诇驻讬讻讱 讛讜爪专讻转讬 诇驻专砖 谞讬专 诪讬 讛讜讬 讞讝拽讛 讗诐 讞专砖 讘讛 讞讚砖 讗讜 讝诪谉 诪专讜讘讛 诇爪专讻' 注讜诇讛 诇讜 讗讜 诇讗 讜讗诪专 专讘 讬讛讜讚讛 谞讞诪谉 讘专 讬爪讞拽 讚讗讬谞讜 注讜诇讛 诇讜 讻诇诇 诪讚讘注讬 专"注 讜专讘讬 讬砖诪注讗诇 讙' 讞讚砖讬诐 讗讜 讞讚砖 讜讗讬 住"讚 谞讬专 注讜诇讛 诇讜 讻诇诇 讻讬讜谉 讚住讘专讬 讗讬谞讛讜 讚讘转专 讗讻讬诇讜转 讜转砖诪讬砖讬谉 讗讝诇讬谞谉 讜诇讗讜 讘转专 讝诪谉 讗讝诇讬谞谉 讗讬 住"讚 诇讗 注讘讬讚 讗讬谞讬砖 讚讻专讻讬 诇讬讛 诇讗专注讬讛 讜砖转讬拽 讻讬 讛讬讻讬 讚诇讗 注讘讬讚 讚讗讻诇 诇讛 讜砖转讬拽 讗驻讬诇讜 讬讜诐 讗讞讚 砖诇 谞讬专 注讜诇讛 诇讜 讘讗讻讬诇讛 讗讞转 砖诇 讞讚砖 讗讞' 讗讜 讘诪住讬拽转 讝转讬诐 讗诇讗 砖"诪 砖讗讬谉 讗讚诐 诪拽驻讬讚 讘讜 讻诇诇 诇驻讬讻讱 讗讬谞讜 注讜诇讛 诇讜 专讘讬 诪讗讬专 讛讬讗 讚讗诪专 讗讘诇 讞讻诪讬诐 讗讜诪专讬诐 讞讝拽转谉 砖诇砖 砖谞讬诐 诇诪注讜讟讬 诪讗讬 讗诪专 诪讬讜诐 诇讬讜诐 诇讗讜 诇讜诪专 诇讱 讚讘注讬谞谉 讗讻讬诇讜转 砖诇讬诪讜转 讜诇讗驻讜拽讬 讬诪讬 讛谞讬专 砖讘转讞诇转 讬专讬讚转讜 诇讞讜讘讛 砖讗讬谉 注讜诇讛 诇讜 讻诇诇 讗驻讬诇讜 诇讞砖讘讜谉 讬诪讬 讛谞讬专 讜讗诇讜 诇驻讬' 讛专讘 专' 砖诪讜讗诇 讝"诇 诇讗 讛讜讛 诇讬讛 诇诪讬诪专 诪讗讬 诇讗讜 诇诪注讜讟讬 谞讬专 讚讛讗 讘讛讚讬讗 诪诪注讟 谞讬专 砖讗讬谉 讬讜诐 讗讞讚 注讜诇讛 诇讜 诇讞砖讘讜谉 砖谞讛 砖诇讬诪讛 讜诇讜诪专 砖转注诇讛 诇讜 讞讝拽讛 讘砖谞讬诐 注砖专 讞讚砖 讜砖谞讬 讬诪讬诐 讻诪讜 砖驻讬专砖 讛专讘 讝"诇. 
讜讛讗 讚转谞讬讗 谞专 砖谞讛 讜讝专注 砖谞转讬诐 谞专 砖谞转讬诐 讜讝专注 砖谞讛 专讘讬 讗讞讗 讗讜诪专 讛专讬 讝讜 讞讝拽讛 讚诪砖诪注 砖讛谞讬专 注讜诇讛 砖谞讛 砖诇讬诪讛 专讘讬 讗讞讗 讻专讘讬 讬砖诪注讗诇 讜专讘讬 注拽讬讘讗 住"诇 讚讗讝讬诇 诇讘转专 讗讻讬诇讜转 讛诇讻讱 讻讬讜谉 讚住"诇 讚谞讬专 讛讜讬 讞讝拽讛 讞讚 讬讜诪讗 谞诪讬 诪讛谞讬 诇讬讛 讘讗讻讬诇讛 讗讞转 注讘讜讚讛 砖诇 砖谞讛 讻讗讻讬诇讛 砖诇 砖谞讛 诇注谞讬谉 讞讝拽讛.
讜讬砖 诇驻专砖 讚诇诪讗谉 讚讗诪专 谞讬专 讛讜讬 讞讝拽讛 讗诐 讬专讚 诇转讜讻讛 讘转讞诇转 讛砖谞讛 讜谞专 讗讜转' 讻讚谞讬讬专讬 讗讬谞砖讬 讜注诪讚讛 讻诇 讛砖谞讛 讘讞讝拽转讜 讜谞讟专 诇讛 讻讚谞讟专讬 讗讬谞砖讬 注讚 砖讝专注' 讘砖谞讛 讛讘讗 讗讜转' 砖谞讛 砖诇 谞讬专 讞砖讬讘讗 诇讬讛 讻砖谞讛 砖诇讬诪讛 诪讬讜诐 诇讬讜诐 砖讛专讬 诇诪讗谉 讚讗诪专 谞讬专 诇讗 讛讜讬 讞讝拽讛 讜讛转讞诇转 讞讝拽讛 诪砖讬讻谞住 讘砖讚讛 讜讬讝专注谞讛 诪"诪 诪讗讞专 砖谞转诇砖讛 拽讜讚诐 讝诪谉 讛讝专注 砖诇 砖谞讛 砖谞讬讬讛 讛专讬 诇讗 讬砖转诪砖 讘讛 讘砖讚讛 讛讘注诇 讜讗注驻"讻 注讜诇讛 诇讜 诪讗讞专 砖讘讞讝拽转讜 讛讬讗 注讜诪讚转 讜讛讗 讗讻诇 讻讚讗讻诇讬 讗讬谞砖讬 讜谞讬专 谞诪讬 诇讗 砖谞讗 谞诪爪讗转 讻诇 讛砖诪讜注讛 驻砖讜讟' 诇驻谞讬讱 诇驻讬 讚专讱 讝讜, 讻谞"诇 讜注讬拽专.
讜专讗讬转讬 诪讬 砖驻讬专砖 讻砖讗诪专讜 谞讬专 诇讗 讛讜讬 讞讝拽讛 讛谞讬 诪讬诇讬 砖谞讛 谞讬专 讻讙讜谉 讚诪讜讘专讬 讘讗讙讬 讗讘诇 砖谞讛 砖诇 讝专注 诪砖谞讻谞住 诇转讜讻讛 讜讞专砖 讜讗讞"讻 讝专注 讜转诇砖 讜讗讻诇 诪讜谞讬谉 诇讜 诪砖注转 讛谞讬专 讚诇讗 注讘讬讚讬 讗讬谞砖讬 讚讻专讻讬 诇讬讛 诇讗专注讬' 讻讚讬 诇讝专注' 讜砖转讬拽, 讜讗讬谞讜 谞讻讜谉. 



诪讗讬 讘讬谞讬讬讛讜. 拽砖讬讗 诇谉 讛讻讗 诪讗讬 拽讗 诪讘注讬' 诇讬讛 讚讛讗 砖诇砖 讘爪讬专讜转 诇讗讜 砖诇砖 砖谞讬诐 诪讬讜诐 诇讬讜诐 讛讜讗 讜谞专讗讛 诇驻专砖 讚讻讬 讗诪专 专讘 诪讬讜诐 诇讬讜诐 诇讗讜 讚讜拽讗 讚讛讜讗讬诇 讜讗讬谞谉 注讜砖讬谉 驻讬专讜转 转讚讬专 诇讗 讘注讬谞谉 讗诇讗 砖诇砖 讘爪讬专讜转 讘砖诇砖 砖谞讬诐 讜讛讬讬谞讜 诪讬讜诐 诇讬讜诐 讻诇讜诪专 砖诇砖 讗讻讬诇讜转 砖诇讬诪讜转 砖诇 砖诇砖 砖谞讬诐 砖诇讬诪讜转 讻诇讜诪专 砖讬讻谞住 讘讛 讘转讞诇转 讛砖谞讛 诇讞专讜砖 讜诇讝专讜注 讬讗讻诇 讻诇 驻讬专讜转 讛砖谞讬诐 诪砖诇诐 讜诇讗 讬砖转讬讬专讜 讘讻诇 讗讜转谉 讛砖诇砖 砖谞讬诐 驻专讬 讗驻讬诇讜 讬讜诐 讗讞讚 讜讝讜 讛讬讗 砖诇讬诪讛 讘砖讚讛 讛讘注诇 诪砖注转 讞专讬砖讛 讜讝专讬注讛 注讚 砖注转 讙诪专 讗讻讬诇转 驻讬专讜转 讛砖谞讛 讜讻谉 谞专讗讛 诪讚讘专讬 专"讞 讝"诇 砖讻转讘 砖诇砖 砖谞讬诐 诪讬讜诐 诇讬讜诐 驻讬' 爪专讬讱 诇讗讻诇' 砖诇砖讛 驻讬专讜转 讙诪讜专讬谉 讘砖诇砖 砖谞讬诐.
讜讛讬讬谞讜 讚拽讗诪专讬' 诇诪注讜讟讬 诪讗讬 诇讗讜 诇诪注讜讟讬 谞讬专 讻诇讜诪专 讚讛讗 诪讬讜诐 诇讬讜诐 诇讗讜 讚讜拽讗 讗诇讗 诇讜诪专 讗讻讬诇讜转 砖诇讬诪讜转 砖诇 砖诇砖 砖谞讬诐 砖诇讬诪讜转 讜诪讜住讬祝 讛讜讗 注诇 讚讘专讬 专讘讬 讬砖诪注讗诇 讜专讘讬 注拽讬讘讗 讜诪专讘讛 讘讗讻讬诇讜转 砖谞讬诐 砖诇讬诪讜转 讜讗讬谞讛讜 讛讗 住讘专 讚谞讬专 诇讗 讛讜讬 讞讝拽讛 讜讻"砖 诇专讘谞谉 讜讗诇讜 讗诪专讬谞谉 讚诪讬讜诐 诇讬讜诐 讚讜拽讗 讛讜讗 诇讗 诪爪讬转 诇诪讬讚拽 讛讻讬 讚诇注讜诇诐 讗讬诪讗 诇讱 谞讬专 讛讜讬 讞讝拽讛 讜注讜诇讛 诇讜 诇诪谞讬谉 砖诇砖 砖谞讬诐 诇专讘谞谉 讘转专 讝诪谉 砖诇砖 砖谞讬诐 拽驻讚讬 讘讬谉 讗讻诇讬 讘讬谉 诇讗 讗讻诇讬 讛讜讗讬诇 讜诪讞讝讬拽 讻讚诪讞讝讬拽讬 讗讬谞砖讬 讗诇讗 讜讚讗讬 诪讬讜诐 诇讬讜诐 诇讗讜 讚讜拽讗 讗诇讗 诇诪注讜讟讬 谞讬专 讜讛讬讬谞讜 讚讘注讬谞谉 诪讗讬 讘讬谞讬讬讛讜 诪讗讞专 讚住讘讬专讗 诇讱 讚诪讬讜诐 诇讬讜诐 诇讗讜 讚讜拽讗 讗诇讗 诇诪注讜讟讬 谞讬专. 



诪讗讬 讘讬谞讬讬讛讜 讚拽诇 谞注专讛 讗讬讻讗 讘讬谞讬讬讛讜. 讻诇讜诪专 砖诪诪讛专 诇讛讜爪讬讗 驻讬专讜转讬讜 讬讜转专 诪砖讗专 讚拽诇讬诐 讞讚砖 讗讞讚 讗讜 驻讞讜转 诪讻讗谉 讗讜 讬讜转专 注诇 讻谉 诇专讘 诇讗 讛讜讬 讞讝拽讛 讚讛讗 砖诇砖 砖谞讬诐 诪砖谞讬 讛讘爪讬专 讜讛拽爪讬专 砖诇讬诪讜转 讘注讬谞谉 讜砖诪讜讗诇 诇讗 讘注讬 砖诇砖 砖谞讬诐 讗诇讗 砖诇砖 讗讻讬诇讜转 砖诇 砖讚讛 讝讜.
讜专"讞 讝"诇 驻讬' 讚拽诇 谞注专讛 讚拽诇 讚讬讜驻专讬' 砖诪讜爪讬讗 砖谞讬 驻讬专讜转 讘砖谞讛 讜诇砖诪讜讗诇 讛讜讬 讞讝拽讛 讜诇讗 谞讛讬专讗 讚砖诪讜讗诇 谞诪讬 砖诇砖 讗讻讬诇讜转 砖诇 砖诇砖 砖谞讬诐 讘注讬 讚专讘谞谉 诇讗 讗讝诇讬 讘转专 讗讻讬诇讜转 讘诇讘讚 讜讻谉 诪驻讜专砖 讘讬专讜砖诇诪讬 讗诪专 砖诪讜讗诇 讝讜 讚讘专讬 专讘讬 讬砖诪注讗诇 讗讘诇 讞讻诪讬诐 讗讜诪专讬诐 砖诇砖 砖谞讬诐 拽爪讬专 砖诇砖 砖谞讬诐 讘爪讬专 砖诇砖 砖谞讬诐 诪住讬拽 驻讬' 砖诇砖 砖谞讬诐 讬拽爪讜专 讗转 转讘讜讗转讜 讜讬诪住拽 讗转 讝讬转讬讜 讜讬讘爪讜专 讗转 注谞讘讬讜 讗诇诪讗 砖诇砖 砖谞讬诐 讘注讬.
讜诇砖讜谉 讗讞专 驻讬' 专"讞 讝"诇 讚拽诇 谞注专讛 砖诪砖讬专 驻讬专讜转讬讜 讜谞专讗讛 砖讛诐 讛转诪专讬诐 讛谞讜砖专讬诐 砖讗讬谞谉 诪转讘砖诇讬诐 讘讗讬诇谉 讜讛谉 诪转诪转拽讬谉 讘讞诪讛 讘讗讬诇谉 注爪诪讜 讗讞专 砖谞转诇砖讜 讗讜 讘砖讚讛 讻诪讜 砖讛讝讻讬专讜 讘诪住讻转 驻住讞讬诐 讜诇专讘 讚讗诪专 砖诇砖 砖谞讬诐 砖诇讬诪讜转 讘注讬谞谉 讻讬讜谉 砖谞砖专讜 拽讜讚诐 讘砖讜诇谉 讜爪专讬讻讬谉 诇拽专拽注 诇诪转拽谉 讘讞诪讛 讘讬谉 讛讻讬驻讬诐 讜讛爪讬爪讬诐 诇讗 注诇转讛 诇讜 讞讝拽讛 注讚 讙诪专 讘砖讜诇谉 讘砖讚' 讜诇砖诪讜讗诇 诪砖讬讻谞讬住 诇讘讬转 讛专讬 讝讜 讞讝拽讛 砖讝讜 讛讬讗 讙讚专转谉 砖诇 讗诇讜.
讜讗讬讻讗 诇诪讬讚拽 讗砖诪注转讬谉 讛讗 讟注诪讗 讚讞讝拽讛 诇专讘谞谉 诪砖讜诐 讚转诇转 砖谞讬谉 诪讝讚讛专 讗讬谞讬砖 讘砖讟专讬讛 讟驻讬 诇讗 诪讝讛专 讜讻讬讜谉 砖讻谉 讘驻讞讜转 诪砖诇砖 砖谞讬诐 诪讬讜诐 诇讬讜诐 讛讗讬讱 转转拽讬讬诐 诇讜 讞讝拽讛 讜讝讜 讛拽讜砖讬讗 讛讝拽讬拽转讜 诇专讘 专讘讬 砖诪讜讗诇 讝"诇 诇讜诪专 砖讛诇讻讛 讻专讘 讚讗诪专 诪讬讜诐 诇讬讜诐 讜驻讬' 诪讬讜诐 诇讬讜诐 讚讜拽讗 讜讗讬谉 讚讘专讬讜 谞讻讜谞讬诐 砖注讚讬讬谉 讬砖 诇讛拽砖讜转 注诇讬讜 讗"讻 讻诇 讞讝拽转 砖诇砖 砖谞讬诐 转注诇讛 诇讜 讜讗驻讬诇讜 砖谞讬诐 诪驻讜讝专讜转 讜讘转讬诐 砖讚专 讘讛谉 讘讬讜诐 讘诇讘讚 讗注"驻 砖诇讗 讚专 讘讛谉 讘诇讬诇讜转 讜讗驻讬诇讜 讗驻讬拽 讻讜专讗 讜注讬讬诇 讻讜专讗 讜转驻转讬讞' 讜讙讬专讗.
讗诇讗 讻讱 讛讜讗 讛讟注诐 诇讞讝拽讛 砖讻讬讜谉 砖讛讞讝讬拽 讗讚诐 讘讘讬转 讗讜 讘砖讚讛 砖诇砖 砖谞讬诐 讻讚专讱 砖讗讚诐 诪讞讝讬拽 讘砖诇讜 讜专讜讗讛 砖讗讬谉 诪注专注专 注诇讬讜 砖讜讘 讗讬谞讜 谞讝讛专 讘砖讟专 诇驻讬讻讱 讛爪专讬讻讜 讞讻诪讬诐 诇讻诇 讚讘专 讜讚讘专 诪注讬谉 转砖诪讬砖讜 砖讛讜讗 注砖讜讬 诇讜 讗讘诇 讻砖诇讗 讛讞讝讬拽 讘讜 讻讚专讱 砖讗讚诐 诪讞讝讬拽 讘砖诇讜 讛讬讛 爪专讬讱 诇讬讝讛专 讘砖讟专讜 讜诇驻讬讻讱 讻砖讞讘专讜 讘诪拽讜诐 讞专讜诐 讗讬谉 讞讝拽转讜 注讜诇讛 诇讜 砖讛讬讛 诇讜 诇讬讝讛专 讘砖讟专讜 注讚 砖讬专讗谞讜 讞讘专讜 讚专 讘讜 讜诇讗 讬注专注专 砖讘讗讜转讛 砖注讛 讬讜讚注 诇讻诇 砖讛讬讗 砖诇讜 讜讗讞"讻 诇讗 讬讛讗 爪专讬讱 诇讬讝讛专 讘砖讟专讜 讝讛讜 讟注诐 讛讞讝拽讜转 讜讛诪讞讜转 诇驻讬讻讱 驻住拽 专讘讬谞讜 讛讙讚讜诇 讝"诇 讻砖诪讜讗诇 讘砖讚讛 讗讬诇谉 讚讘转专 讗讻讬诇讜转 讗讝诇讬谞谉 诇讛拽诇 讜诇讛讞诪讬专 讜讗讬谉 讻讗谉 讘讬转 诪讬讞讜砖. 
讜诪砖诪讜注讛 讝讜 诇诪讚讜 讛讚讬讬谞讬谉 砖讗诐 讘谞讛 讞讜专讘转讜 砖诇 讞讘专讜 砖诇砖 砖谞讬诐 讗讜 砖谞讛 讗讞转 砖诇 砖诇砖 砖谞讬诐 砖诇讗 注诇转讛 诇讜 诇讞讝拽讛 讚诪讬诪专 讗诪专 讻诇 诪诪讜谞讜 讬讜爪讬讗 诇讘谞讬谉 讻讚讗诪专讬谞谉 讻诇 砖讬讘讬 讚讻专讘讗 诇讬注诇讜 讘讛 讜讻驻讬 诪讛 砖驻讬专砖谞讜.





专砖讘"讗

 驻讬专讗 专讘讗 讜驻讬专讗 讝讜讟讗 讗讬讻讗 讘讬谞讬讬讛讜. 驻讬专砖 专状讞 讝状诇 驻讬专讗 专讘讗 讜驻讬专讗 讝讜讟讗 砖讗专 讬专拽讜转. 讜讻谉 驻讬专砖 讛专讗讘状讚 讝状诇. 讜专状砖 讝状诇 驻讬专砖 驻讬专讗 讝讜讟讗 砖讞转. 讜讻讘专 讻转讘转讬 讘驻讬专讜砖 诪砖谞转谞讜 专讗砖讜谞讛 讚驻讬专拽讬谉 讚讗讬谉 拽砖讛 诇驻讬专讜砖诐 诇驻讬 讚注转讬 诪讛讗 讚讗诪专讬谞谉 讘专讬砖 驻讬专拽讬谉 (讘讘讗 讘转专讗 讻讞, 讘) 讗讻诇讛 转诇转讗 驻讬专讬 讘转诇转讗 讬专讞讬 讻讙讜谉 讗住驻住转讗 诇专讘讬 讬砖诪注讗诇 讛讻讬 谞诪讬 讚讛讜讬讗 讞讝拽讛. 讜砖诐 讻转讘转讬 讘住讬讬注转讗 讚砖诪讬讗.
讜讛讗 讚讘注讜 专讘讬 讬砖诪注讗诇 讜专讘讬 注拽讬讘讗 讞讚砖讬诐 诇驻讬专讗 专讘讗 讜诇驻讬专讗 讝讜讟讗, 讜诇讗 讗诪专讬谞谉 砖讗诐 诪爪讗 砖讚讛 讘拽诪讜转讬讛 讜拽爪专讛 讜讛讻谞讬住 驻讬专讜转 诇讘讬转 砖转注诇讛 诇讜 讞讝拽讛 诪讬讚. 讻转讘 讛专诪讘状谉 讝状诇, 讚讬状诇 讚诇讚讬讚讛讜 讘讻讬 讛讗讬 讛讻讬 谞诪讬 讚讛讜讬讗 讞讝拽讛, 讗诇讗 讛讗 讚谞拽讟 讞讚砖讬诐, 诪砖讜诐 讚讘砖诇诪讗 讘专讗砖讜谞讛 讗讬驻砖专 讘讬讜诐 讗讞讚, 讗讘诇 讘讗讞专讜谞讛 讗讬 讗讬驻砖专 讗诇讗 讘砖诇砖讛 讞讚砖讬诐 讗讜 讘讞讚砖 讗讞讚, 诪砖讜诐 讛讻讬 转谞讜 讞讚砖讬诐, 讚讞讝拽讛 讚专讗砖讜谞讛 讚讜诪讬讗 讚讗讞专讜谞讛 讘注讜 诇诪讬转谞讬, 讜讗讬 谞诪讬 讞讚砖讬诐 讚谞拽讟 诇讗讜 诇诪注讜讟讬 拽诪讛 讜拽爪专讛, 讚讻诇 砖讻谉 讚讛讜讬讗 讞讝拽讛, 讗诇讗 诇专讘讜转讗 谞拽讟 诇讜诪专 讚砖诇砖 讗讻讬诇讜转 砖诇 驻专讬 讝讜讟讗 讛讜讬 讞讝拽讛 讜讻诇 砖讻谉 拽诪讛 讜拽爪专讛 砖讗讻讬诇讛 讙诪讜专讛 讛讬讗.



谞讬专 诇讗 讛讜讬 讞讝拽讛. 驻讬专砖 专"砖(讬) 讝"诇 砖讗讬谉 讬讜诐 讗讞讚 讘砖谞讛 砖谞讬专 讘讛 讞砖讜讘 诇讛讞砖讘 砖谞讛 砖诇讬诪讛 诇讞砖讘讜谉 砖诇 砖诇砖 砖谞讬诐. 讜专讘讬 讗讞讗 讜讻诇 讙讚讜诇讬 讛讚讜专 砖讗诪专讜 讚谞讬专 讛讜讬讗 讞讝拽讛, 讬"诇 讚住讘讬专讗 诇讛讜 讻专讘讬 讬砖诪注讗诇 讜专讘讬 注拽讬讘讗 讚诇讬转 诇讛讜 讟注诪讗 讚转诇转 砖谞讬谉 诪讬讚讛专 讗讬谞讬砖 讘砖讟专讬讛. 讜讛讬诇讻讱 讻讬讜谉 讚住讘讬专讗 诇讛讜 讚谞讬专 谞诪讬 讛讜讬 讞讝拽讛, 讞讚 讬讜诪讗 诪讛谞讬 诇讬讛 诇讞讝拽转 砖谞讛 讻讚诪讛谞讬 讗讻讬诇讛 讗讞转 诇专讘讬 讬砖诪注讗诇 讜专讘讬 注拽讬讘讗 诇讞讝拽转 砖谞讛. 讜讛讗 讚讗诪专 专讘 谞讞诪谉 讚讟注诪讗 讚诪讗谉 讚讗诪专 谞讬专 讛专讬 讝讜 讞讝拽讛 诪砖讜诐 讚诇讗 注讘讬讚 讗讬谞讬砖 讚讻专讘讬 诇讬讛 诇讗专注讬讛 讜砖转讬拽, 讜讗讬 讘讬讜诐 讗讞讚 拽讗诪专, 讻讚讘专讬 专"砖 讝"诇, 讘讞讝拽转 讬讜诐 讗讞讚 讛讬讗讱 砖诪注. 谞"诇 讚讛讻讬谉 拽讗诪专, 讻讬讜谉 砖谞专讛 砖谞讛 讜讝专注 砖转讬诐 讗讜 砖谞专讛 砖转讬诐 讜讝专注讛 砖谞讛 讻讘专 砖诪注 讘注诇 讛拽专拽注 讘讞讝拽转讜 砖诇 讝讛, 讜讗讬 诪砖讜诐 讚讗诪专 讚讻讬讜谉 讚诇讗 讗讻诇 讗诇讗 砖谞讛 诇讗 讗讬讻驻转 诇讬讛, 诇讗 讛讬讗, 讚诇讗 注讘讚讬 讗讬谞砖讬 讚讻专讘讬 诇讬讛 诇讗专注讬讛 讜砖转讬拽, 诪砖讜诐 讚谞专讗讛 诪转讜讱 诪注讻砖讬讜 砖讛讜讗 讘注诇讬讜, 砖讗讬谉 讗讚诐 注砖讜讬 诇讞专讜砖 砖讚讛 讞讘专讜, 讜注讜讚 砖讗讻诇讛 砖转讬诐 讗讜 砖谞讛, 讗诇诪讗 讻砖谞专讛 谞诪讬 讛专讬 讝讛 讻谞专 砖讚讛 砖诇讜, 讜诇驻讬讻讱 谞讬专 谞诪讬 注讜诇 诇讜, 讚讻讚专讱 讘注诇讬诐 讛讜讗 讚谞讜讛讙 讘讛.
讜谞专讗讛 讻讬 诇驻讬 驻讬专讜砖讜 砖诇 专"砖 讝"诇 诇讗 讙专住讬谞谉 讙讘讬 讛讛讬讗 讚专讘讬 诪讗讬专 诇讗讜 诇诪注讜讟讬 谞讬专 讚诇讗, 讚讛讗 讜讚讗讬 讻讬讜谉 讚讗诪专 专讘 砖诇砖 砖谞讬诐 诪讬讜诐 诇讬讜诐, 诪诪讬诇讗 诪讬诪注讬讟 谞讬专 讚讬讜诐 讗讞讚,讻讚 讗诇讗 讛讻讬 讙专住讬谞谉 讞讝拽转谉 砖诇砖 砖谞讬诐 诪讬讜诐 诇讬讜诐 诇诪注讜讟讬 谞讬专 讚诇讗, 讻诇讜诪专 讜诪诪讬讬诇讗 诪讬诪注讬讟 谞讬专 讚讬讜诐 讗' 讚诇讗 诪讻诇诇 讚讘专, 讜讗祝 诇讙专住转 讛住驻专讬诐 谞专讗讛 诇讬 诇讬砖讘讜 讻谉, 讚讛讗讬 诪讗讬 诇讗讜 诇讗讜 讚讜拽讗, 讗诇讗 讛讻讬 驻讬专讜砖讜, 诪讬 诇讗 诪讬诪注讬讟 诪讬谞讛 谞讬专 讚诇讗.
讜讘讝讛 诪讬转专爪讗 诇讬 拽讜砖讬讗 讗讞专讬转讬 讚诪拽砖讜 讘转讜住驻讜转 诪讗讬 拽讗诪专 诪讗讬 诇讗讜 诇诪注讜讟讬 谞讬专 讚诇讗, 讚讬诇诪讗 诪砖讜诐 讚讟注诪讗 讚讞讝拽讛 讚讙转诇转 砖谞讬谉 诪讬讝讚讛专 讗讬谞砖讬 讘砖讟专讬讛, 讜诇讗讜 诇诪注讜讟讬 谞讬专 讗转讗. 讜讘诪讛 砖驻讬专砖转讬 讗转讬 砖驻讬专, 讚讛讻讬 拽讗诪专, 讗祝 注诇 讙讘 讚讟注诪讬讛 讚专讘 诪砖讜诐 讚转诇转 砖谞讬谉 诪讬讝讚讛专 讗讬谞讬砖 讘砖讟专讬讛, 诪讬 诇讗 诪诪注讟 谞讬专 讚诇讗.
讜讛专诪讘"谉 驻讬专砖, 讚诇诪讗谉 讚讗诪专 谞讬专 诇讗 讛讜讬 讞讝拽讛 讛讬讬谞讜 砖讗驻讬诇讜 讗讜谉 讬诪讬诐 砖谞专 讘讛 讗讬谞谉 注讜诇讬谉 诇讜 诇讞砖讘讜谉 讬诪讬 砖诇砖 砖谞讬诐 砖诇 讞讝拽讛, 砖讗讬谉 诪讜谞讬谉 诇讜 讗诇讗 诪砖注转 讝专讬注讛 讜讗讬诇讱, 诇驻讬 砖讘砖注讛 砖讛讬讛 谞专 诇讗 讛讬讛 谞讛谞讛 诪谉 讛拽专拽注 讗诇讗 诪讛谞讛, 讜讗讬谉 讞讝拽讛 诇诪讛谞讛 讗诇讗 诇谞讛谞讛, 讜讻诪讜 砖讻转讘谞讜 诇诪注诇讛 诪砖诪讜 砖诇 专讘讬谞讜 讛讗讬 讙讗讜谉 讝"诇 讜讻讚讙专住讬谞谉 讘讬专讜砖诇诪讬 专讗讜讛讜 讞讜专砖 讜拽讜爪专 讜诪注诪专 讜讚砖 讜讝讜专讛 讜讘讜专专 讜诇讗 专讗讜讛讜 诪讻谞讬住 驻讬专讜转 讗讬谞讛 讞讝拽讛 砖讗讬谉 讞讝拽讛 讗诇讗 讛讻谞住转 驻讬专讜转, 讜讙诐 讛专讘 讝"诇 讘注爪诪讜 讛讘讬讗 诪讻讗谉 专讗讬讛 诇驻讬专讜砖讜 讜诪讚讘专讬 专"讞 讝"诇 砖讻转讘 注诇 讛讬专讜砖诇诪讬 讝讛 讚砖诪注 诪讬谞讛 讚讗讬谉 讞讝拽讛 讗诇讗 诇谞讛谞讛, 讜诪讬 砖讗诪专 谞讬专 讛专讬 讝讛 讞讝拽讛, 讛讻讬 拽讗诪专, 砖讗诐 讬专讚 讘转讜讻讛 讘转讞诇转 讛砖谞讛 讜谞专 讗讜转讛 讻讚谞讬讬专讬 讗讬谞砖讬 讜注诪讚 讻诇 讛砖谞讛 讘讞讝拽转讜 讜谞讟专 诇讛 讻讚谞讟专讬 讗讬谞砖讬 注讚 砖讝专注讛 讘砖谞讛 讛讘讗讛 讗讜转讜 砖谞讛 砖诇 谞讬专 讞砖讬讘讗 诇讬讛 讻砖谞讛 砖诇讬诪讛 诪讬讜诐 诇讬讜诐 砖讛专讬 诇诪讗谉 讚讗诪专 谞讬专 诇讗 讛讜讬 讞讝拽讛 讜转讞诇转 讞讝拽讛 诪砖讬讻谞住 讘砖讚讛 讜讬讝专注谞讛, 诪讻诇 诪拽讜诐 诪讗讞专 砖谞转诇砖讛 拽讜讚诐 讝诪谉 讛讝专注 砖诇 砖谞讛 砖谞讬讛 讛专讬 诇讗 谞砖转诪砖 讘讛 讘砖讚讛 讛讘注诇, 讜讗注驻"讻 注讜诇讛 诇讜, 诪讗讞专 砖讘讞讝拽转讜 讛讬讗 注讜诪讚转, 讜讛讗讬 讗讻诇 讻讚讗讻诇讬 讗讬谞砖讬, 讜谞讬专 谞诪讬 诇讗 砖谞讗. 讗诇讜 讚讘专讬讜 讝"诇.
讜讗讬谞谉 诪讞讜讜专讬谉 讘注讬谞讬 讻诇诇, 讚讗诐 讗讬转讗 讚讗驻讬诇讜 谞专讛 讜讝专注讛 讘讗讜转讛 砖谞讛 讗讬谉 诪讜谞讬谉 诇讜 讗诇讗 诪砖注转 讝专讬注讛 讜讗讬诇讱, 诪驻谞讬 砖讗讬谞讜 谞讛谞讛 讗诇讗 诪讛谞讛 讜诪讬诪专 讗诪专 讗讬讚讱 讻诇 砖讬讘讬 讚讻专讘讗 诇讬注讜诇 讘讬讛, 讗诐 讻谉 讗祝 讗谞讜 谞讗诪专 讚讗讬谉 诪讞砖讘讬谉 诇讜 讗诇讗 诪砖注转 讛讻谞住转 驻讬专讜转 诇讘讬转, 砖注讚 讻讗谉 谞诪爪讗 诪讛谞讛 讜诇讗 谞讛谞讛, 讜讻讚讘专讬 讛讬专讜砖诇诪讬 讘注爪诪讜 砖讛讜讗 诪住转讬讬注 诪诪谞讛, 讜讻诇 砖讻谉 讚诪讬诪专 讗诪专 诪讗专讬 讗专注讗 讻诇 转讘讜讗讛 砖讘讘讬转讜 砖诇 诪讞讝讬拽 诇讬注讜诇 讘讛, 讚讗祝 讛讜讗 谞讜讟诇 驻讬专讗, 讚讗专注讗 讚讬讚讬讛 讗砖讘讞. 讜注讜讚 讚诇讻讗讜专讛 讘诪讗讬 讚拽讗诪专 专讘讬 讗讞讗 谞讬专 讛讜讬 讞讝拽讛 讗诪专讬 专讘谞谉 讚诇讗 讛讜讬 讞讝拽讛, 讜讘讙讜谞讗 讚讗讬讬专讬 专讘讬 讗讞讗 讗讬讬专讜 专讘谞谉, 讜专讘讬 讗讞讗 谞专讛 砖谞讛 讜讝专注 砖转讬诐 谞专讛 砖转讬诐 讜讝专注讛 砖谞讛 拽讗诪专, 讻诇讜诪专 讚讘砖谞转 讛谞讬专 诇讗 讝专注讜 讻诇诇, 讜讘讻讬 讛讗讬 讙讜谞讗 讛讜讗 讚讗诪专讬 专讘谞谉 讚诇讗 注诇转讛 诇讜 讞讝拽讛, 讗讘诇 谞专讛 讜讝专注讛 讛讗 讗讞讝讬拽 讻讚诪讞讝拽讬 讗讬谞砖讬 讜讗讻诇 转诇转讗 驻讬专讬 讜讗讝讚讛专 讘砖讟专讬讛 转诇转 砖谞讬谉 讜诪讗讬 讛讜讛 诇讬讛 诇诪注讘讚, 讜诪注专注专 谞诪讬 诪讻讬 讞讝讬 讚讻专讬讘 讜讝专注 讜讗讻诇 讛讜讛 诇讬讛 诇诪讞讜讬讬, 讚讗讬 讗诪专转 讘讝诪谉 讛谞讬专 砖谞讛谞讛 诇讗 讞砖砖 诇诪讞讜转, 讜讛诇讗 讗讬谉 讛诪讞讗讛 讘转讞转 讛砖诇砖 讗诇讗 讘住讜祝 砖诇砖, 讜讻讬讜谉 砖注诪讚 砖诐 讝讛 砖诇砖 砖谞讬诐 讚专讱 讛讘注诇讬诐 讛讬讛 诇讜 诇诪讞讜转 转讜讱 砖诇砖 砖谞讻谞住 讝讛 诇砖讚讛 讜谞专讛 讜驻专谞住讛 讻讚专讱 讛讘注诇讬诐, 诪讗讬 讗诪专转 诪讻诇 诪拽讜诐 讗讜转讜 讝诪谉 砖谞讛谞讛 诇讗 注诇讜 诇讜 诇讝讛 砖诪讛谞讛 讜诇讗 谞讛谞讛, 讗诐 讻谉 讗驻讬诇讜 讬诪讬 讛谞讬专 砖讘砖谞讛 砖谞讬讛 诇讗 转注诇讛 诇讜, 讜讻诇 砖讻谉 讬诪讬诐 砖注诪讚讛 讘诇讗 谞讬专 讘讬谉 拽爪讬专讛 诇谞讬专, 讜讗驻讬诇讜 转诪爪讗 诇讜诪专 讻讬讜谉 讚讛讻讬 注讘讚讬 讗讬谞砖讬 住诇拽讗 诇讬讛 讞讝拽讛, 讜讻注谞讬谉 砖讗诪专讜 讘讗转专讗 讚诪讜讘专讬 讘讗讙讬, 诪讻诇 诪拽讜诐 诇讗 讬注诇讜 诇讜 讬诪讬 讛谞讬专 讻诪讜 砖讗讬谞讛 注讜诇讛 诇讜 砖谞讛 讛讛讜讘专讛. 讗诇讗 讜讚讗讬 谞专讗讛 讚讗驻讬诇讜 诇诪讗谉 讚讗诪专 谞讬专 诇讗 讛讜讬 讞讝拽讛, 讛谞讬 诪讬诇讬 砖谞转 讛谞讬专, 讗讘诇 砖谞讛 砖诇 讝专注, 诪砖谞讻谞住 诇转讬讘讛 讜讞专砖 讜驻专谞住 讻讚专讱 讛讘注诇讬诐 讜诇讗 讬爪讗转讛 诪讞讝拽转讜 讛专讬 讝讜 讞讝拽讛 讜诪讜谞讬谉 诇讜 诪砖注转 讛谞讬专, 讚诇讗 注讘讬讚 讗讬谞讬砖 讚讻专讘讬 诇讬讛 诇讗专注讗 讜讝专注讬 诇讛 讘讗讜转讜 谞讬专 讜砖转讬拽. 讜讻谉 驻专砖讜 拽爪转 讛诪驻专砖讬诐 讜讝讛 谞专讗讛 诇讬 注讬拽专.
讛讗 讚讗诪专 专讘 讬讛讜讚讛 讗诪专 专讘 讞讝拽转谉 砖诇砖 砖谞讬诐 诪讬讜诐 诇讬讜诐 谞专讗讛 诪讚讘专讬 专"砖 讝"诇 砖讛讜讗 诪驻专砖, 讚诇专讘 诇讗 讗讝诇讬谞谉 讘转专 讗讻讬诇转 驻讬专讜转 讻诇诇, 砖讗讬谉 讛讻诇 转诇讜讬 讗诇讗 讘讞讝拽转 砖诇砖 砖谞讬诐, 讻诇讜诪专 砖转注诪讜讚 讘讬讚讜 砖诇砖 砖谞讬诐 讚转诇转 砖谞讬诐 诪讬讝讚讛专 讗讬谞讬砖 讘砖讟专讬讛 讟驻讬 诇讗 诪讬讝讚讛专. 讜讻讘专 讛拽砖讬转讬 诇驻讬专讜砖讜 诇诪注诇讛 讘专讬砖 驻讬专拽讬谉, 讚讗诐 讻谉 诪讗讬 拽讗 讘注讬 讛讻讗 诪讗讬 讗讬讻讗 讘讬谉 专讘 讜砖诪讜讗诇 讜讗讜拽讬 驻诇讜讙转讬讬讛讜 讘讚拽诇 谞注专讛, 讛讗 讟讜讘讗 讗讬讻讗 讘讬谞讬讬讛讜, 讚诇专讘 讘注讬 转诇转 砖谞讬谉 讚讜拽讗 诪讬讜诐 诇讬讜诐 讜诇讗 讞讬讬砖讬谞谉 诇讗讻讬诇转 驻讬专讜转. 讜诇砖诪讜讗诇 诇讗 讗讝诇讬谞谉 讗诇讗 讘转专 转诇转 讗讻讬诇讜转 讜讗祝 注诇 讙讘 讚诇讗 诪讞讝讬拽 转诇转 砖谞讬谉 诪讬讜诐 诇讬讜诐 讜注讜讚 讚诇专讘 转驻转讬讞讗 讗诪讗讬 诇讗 讛讜讬讗 讞讝拽讛, 讚诪讻诇 诪拽讜诐 讛讗 诇讗 谞驻拽讗 诪讬讚讬 转诇转 砖谞讬谉 讜讻讘专 讗讬讝讚讛专 讘砖讟专讬讛 转诇转 砖谞讬谉, 讜讻谉 讗驻讬拽 讻讜专讗 讜注讬讬诇 讻讜专讗 讜诪讞讝讬拽 诪讙讜讚讗 讚注讬专讜讚讬 讜诇讘专. 讜诪讬讛讜 诪转驻转讬讞讗 讜注讬讬诇 讻讜专讗 讗讬谉 拽砖讛 讻诇 讻讱 诇专讘, 讚诪讬诪专讬 讚专讘 谞讞诪谉 谞讬谞讛讜 讜专讘 诇讗 住讘讬专讗 诇讬讛 讛讻讬谉, 讗讘诇 讗讬讚讱 拽砖讬讗 诇讬讛. 讗诇讗 讜讚讗讬 讘讬谉 诇专讘 讘讬谉 诇砖诪讜讗诇 转诇转 砖谞讬谉 讘注讬谞谉, 讜诇讻讜诇讬讛 注诇诪讗 讗讬诇讜 注诪讚讛 讘讬讚讜 转诇转 砖谞讬谉 讗讜 讗专讘注 讜诇讗 讗讻诇 驻讬专讜转 诇讗 讛讜讬讗 讞讝拽讛, 讜讗祝 注诇 讙讘 讚讟注诪讗 讚讞讝拽讛 诪砖讜诐 讚转诇转 砖谞讬谉 诪讬讝讚讛专 讗讬谞讬砖 讘砖讟专讬讛, 注诇 讻专讞讬谉 转诇转 砖谞讬谉 讚讗讻讬诇讛 拽讗诪专, 讜讻诪讜 砖讻转讘转讬 讘专讬砖 驻专拽讬谉, 讜讛讬讬谞讜 讚讘注讬谞谉 讛讻讗 诪讗讬 讘讬谞讬讬讛讜 讜诇讗 讗砖讻讞谉 诪讬讚讬 讚谞讜拽讬 讘讬讛 驻诇讜讙转讬讬讛讜 讗诇讗 讘讚拽诇 谞注专讛, 讜驻讬专砖 专"讞 讝"诇 讜讻谉 讛专讗讘"讚 讝"诇 讜注诇 讚拽诇 谞注专讛 砖诪讜爪讬讗 讚讬讜驻专讬谉 讘砖谞讛, 讚诇砖诪讜讗诇 讚讗诪专 注讚 砖讬讙讚讜专 砖诇砖 讙讚专讜转, 讛讗 谞诪讬 讛讜讬讗 讞讝拽讛, 砖讛专讬 讗讻诇 砖诇砖 驻讬专讜转 讙诪讜专讬谉 砖讻谞讙讚谉 讘讚拽诇 讗讞讚 讗讬谞谉 谞讗讻诇讬谉 讗诇讗 讘砖诇砖 砖谞讬谉, 讜诪讻讬讜谉 砖讗讻诇 讝讛 砖诇砖 讗讻讬诇讜转 讙讚讜诇讜转, 讛讬讛 诇讜 诇诪讞讜转, 讜讝讛 砖专讗讛 砖讛讘注诇讬诐 诇讗 诪讬讞讜 诇讗 谞讝讛专 讘砖讟专讜 讬讜转专, 讜专讘 住讘专 讚讗讻讬诇转 砖诇砖 砖谞讬诐 诪诪砖 讘注讬谞谉, 讜讗祝 注诇 驻讬 砖讗诪专讜 讘讬专讜砖诇诪讬 讗诪专 砖诪讜讗诇 讝讜 讚讘专讬 专讘讬 讬砖诪注讗诇 讜专讘讬 注拽讬讘讗 讜讞讻诪讬诐 讗讜诪专讬诐 砖诇砖 砖谞讬诐 讘爪讬专 砖诇砖 砖谞讬诐 诪住讬拽, 诇讗讜 诇诪讬诪专讗 讚讘注讬谞谉 砖诇砖 砖谞讬诐 讚讜拽讗, 讗诇讗 讻诇驻讬 诪讗讬 讚讗诪专 专讘讬 讬砖诪注讗诇 讚讘讜爪专 讜诪住讬拽 讜讗讜专讛 讘砖谞讛 讗讞转 注诇转讛 诇讜 讞讝拽讛, 讚讘爪讬专讛 讛讜讬讗 讞讝拽讛 诇讻讜诇讛讜, 讜讻谉 诪住讬拽讛 讜讻谉 讙讚专讛, 拽讗诪专 砖诪讜讗诇 讚诇讞讻诪讬诐 砖诇砖 诪住讬拽讜转 讘注讬谞谉, 讜诇讗讜 讚讜拽讗 砖诇砖 砖谞讬诐, 讗诇讗 诪驻谞讬 砖讚专讻谉 砖诇 讗讬诇谞讜转 砖诇讗 诇讛讜爪讬讗 讚讬讜驻专讬谉 讗诪专 讻谉, 讜诪讻诇 诪拽讜诐 讗驻讬诇讜 诇专讘 谞诪讬 诇讗 讘注讬谞谉 讗诇讗 砖讬讗讻诇 砖诇砖 讗讻讬诇讜转 砖诇讬诪讜转 砖诇 砖诇砖 砖谞讬诐 砖诇讬诪讜转, 讻诇讜诪专 砖讬注讚讜专 讜讬讞专讜砖 讜讬驻专谞住 讛砖讚讛 诪转讞诇转 讛砖谞讛 讜讬讗讻诇 驻讬专讜转 讜讻谉 讻诇 砖诇砖 砖谞讬诐, 讜讝讛讜 砖诇砖 砖谞讬诐 诪讬讜诐 诇讬讜诐 讚拽讗诪专 专讘, 讜讻谉 驻讬专砖 专"讞 讝"诇. 讞讝拽转谉 砖诇砖 砖谞讬诐 诪讬讜诐 诇讬讜诐, 驻讬专讜砖 爪专讬讱 诇讗讻诇讛 砖诇砖 驻讬专讜转 讙诪讜专讬谉 讘砖诇砖 砖谞讬诐.



砖诇砖讬诐 讗讬诇谞讜转 诪诪讟注 注砖专讛 诇讘讬转 住讗讛. 讘谞讟讜注讬谉 拽讗诪专, 砖讗讬驻砖专 诇讛谉 讘讘讬转 住讗讛, 讜讻讚转谞谉 注砖专 谞讟讬注讜转 讛诪驻讜讝专讜转 讘讘讬转 住讗讛 讞讜专砖讬谉 讻诇 讘讬转 住讗讛 讘砖讘讬诇谉, 讗讘诇 讗讬诇谞讜转 讙讚讜诇讬诐 讘砖诇砖讛 讗讬诇谞讜转 住讙讬, 讜讻讚转谞讬讗 砖诇砖讛 讗讬诇谞讜转 讜讛谉 砖诇 砖诇砖讛 讘谞讬 讗讚诐 讛专讬 讗诇讜 诪爪讟专驻讬谉 讜讞讜专砖讬谉 讻诇 讘讬转 住讗讛 讘砖讘讬诇谉, 讜砖诇砖讬诐 讚拽讗诪专 讜讗讻诇 注砖专讛 讚拽讗诪专, 诇讗讜 讚讜拽讗, 讗诇讗 注砖专讛 讘讘讬转 住讗讛 讜讗讻诇 砖诇砖讛 讘砖谞讛 讝讜 讜砖诇砖讛 讘砖谞讛 讝讜 讜讗专讘注讛 讘砖谞讛 讝讜 讛讜讬讗 讞讝拽讛. 讜诪诪讟注 注砖专讛 讚拽讗诪专 诇讗讜 诇诪注讜讟讬 诪拽讜专讘讬谉 讬讜转专, 砖讗驻讬诇讜 讛讬讜 砖诐 诪讗讛 讘讘讬转 住讗讛 砖注讜诪讚讬谉 诇讬注拽专, 注诇转讛 诇讜 讞讝拽讛, 讜讻讚讗诪专讬谞谉 诇拽诪谉 (讘讘讗 讘转专讗 讬讝, 讘) 砖讗驻讬诇讜 讗讻诇谉 专爪讜驻讬谉 讛讜讬讗 讞讝拽讛 诪讬讚讬 讚讛讜讛 讗诪讬砖专讗 讚讗住驻住转讗, 讜诇讗 注讜讚 讗诇讗 讗驻讬诇讜 讘砖诪讻专谉, 讚拽讬讬诪讗 诇谉 诪讻专谉 专爪讜驻讬谉 讗讬谉 诇讜 拽专拽注, 讗驻讬诇讜 讛讻讬 注砖专讛 诇讗讜 讚讜拽讗, 讚讗驻讬诇讜 讬砖 讗讞讚 注砖专 讗讜 讗驻讬诇讜 砖谞讬诐 注砖专 讘讘讬转 住讗讛 讬砖 诇讜 拽专拽注, 讚讛讗 拽讬讬诪讗 诇谉 讻诪讗谉 讚讗诪专 讻诪讛 讬讛讜 诪拽讜专讘讬谉 讗专讘注 讗诪讜转, 讻讚讗讬转讗 讘驻专拽 讛住驻讬谞讛 (讘讘讗 讘转专讗 驻讙, 讗) 讚驻住讬拽 专讘讗 讛转诐 诪讗专讘注 讗诪讜转 注讚 砖砖 注砖专讛. 讗诇讗 讛讻讗 诇讗驻讜拽讬 诪驻讜讝专讬谉 讬讜转专 拽讗诪专, 砖讗诇讜 讛讜讛 诪诪讟讘注 转砖注讛 诇讘讬转 住讗讛 讗讬谞讜 谞拽专讗 砖讚讛 讗讬诇谉 讜讗讬谉 讛拽专拽注 谞讙专专 讗讞专讬讛谉, 讜诇驻讬讻讱 诇讗 注诇转讛 诇讜 讞讝拽讛 讘拽专拽注 讘讗讻讬诇转 讛讗讬诇谞讜转.
讜讛讗 谞诪讬 讚谞拽讟 讗讘讬讬 讛讻讗 诪诪讟注 注砖专讛 诇讘讬转 住讗讛, 诇讗讜 诇诪讬诪专讗 讗诐 讛讬讛 砖诐 拽专拽注 讬讜转专 拽爪转 诪讘讬转 住讗讛 讚诪驻讜讝专讬谉 谞讬谞讛讜, 讚讛讗 讚拽讗 驻住讬拽 专讘讗 讻诪讛 讬讛讜 诪拽讜专讘讬谉 诪讗专讘注 讻诪讛 讬讛讜 诪专讜讞拽讬谉 诪砖砖 注砖专讛 讗诪讛, 讜砖砖 注砖专讛 注诇 砖砖 注砖专讛 诪讗转谉 讜讞诪砖讬谉 讜砖讬转 讛讜讜, 讜讗诇讜 诪讟注 注砖专讛 诇讘讬转 住讗讛 诇讗 诪讟讬 诇讛讜 诇讻诇 讞讚 讗诇讗 诪讗转谉 讜讞诪砖讬谉. 讗诇讗 讗讘讬讬 诇讗驻讜拽讬 诪诪讟注 转砖注讛 诇讘讬转 住讗讛 拽讗诪专.
讜讗诐 转讗诪专 讜讛讬讗讱 拽谞讛 讻诇 讘讬转 住讗讛 讘讗讻讬诇转 注砖专 讛谞讟讬注讜转, 讜讛讗 砖砖 注砖专讛 讗诪讛 讚讬谞讬拽转 拽专拽注 讘注讬讙讜诇讗 谞讬谞讛讜, 讻讚讗诪专讬谞谉 讘砖讬诇讛讬 诇讗 讬讞驻讜专 (讘讘讗 讘转专讗 讻讝, 讗) 讜讗诇讜 讘讬转 住讗讛 讘专讬讘讜注讗 讛讜讗, 讜诪专讜讘注 讬转专 注诇 讛注讬讙讜诇 专讘讬注. 转讬专抓 诪讜专讬 讛专讘 讝"诇 讚讗讬诪' 讚讗讝诇讬谞谉 讘转专 注讬讙讜诇讗 诇注谞讬谉 讛讘讗转 讘讻讜专讬诐, 诪砖讜诐 讚讻诇 砖讬砖 诇讜 砖讬注讜专 讬谞讬拽转讜 讘爪诪爪讜诐 诇讗 讛讜讬 讙讝诇谉, 讗讘诇 诇注谞讬谉 诪讻讬专讛 砖转诇讜讬 讘讚注转 诪讜讻专 讜诇讜拽讞, 讗讝诇讬谞谉 讘转专 讚专讱 讘谞讬 讗讚诐 砖诪专讘注讬谉 砖讚讜转讬讛谉 讜谞讜讟注讬谉 砖讜专讜转 砖讜专讜转 讜讗讬谉 谞讜讟注讬谉 讘注讬讙讜诇, 讜诇驻讬讻讱 诇注谞讬谉 拽谞讬讛 讻讬讜谉 砖讚专讻谉 讘讻讱, 拽谞讛 诇讜拽讞 拽专拽注 砖讘讬谞讬讛谉.





讛诪讗讬专讬

讻讘专 讘讬讗专谞讜 讘诪砖谞讛 砖讻诇 拽专拽注 讛注讜砖讛 驻讬专讜转 转诪讬讚 讻讙讜谉 讘转讬诐 讜讞爪专讜转 讜讚讜诪讬讛诐 讞讝拽转谉 砖诇砖 砖谞讬诐 诪讬讜诐 诇讬讜诐 讗讘诇 砖讚讛 讘讬转 讛讘注诇 讜砖讚讛 讛讗讬诇谉 讗讬谉 爪专讬讻讬谉 诪讬讜诐 诇讬讜诐 讗诇讗 砖讬讗讻诇 砖诇砖 转讘讜讗讜转 诪诪讬谉 讗讞讚 砖诇砖 驻注诪讬诐 砖谞讛 讗讞专 砖谞讛 讜讛讞讝讬拽 讛讗 讗诐 讛讬讛 讚拽诇 谞注专讛 砖讗讬谞讛 讘转 砖诇砖 砖谞讬诐 砖诪讜爪讬讗 驻讬专讜转 砖谞讬 驻注诪讬诐 讘砖谞讛 诪爪讚 诇讞讜转 砖讘讜 诇讬诇讚讜转讜 讗讬谉 讗讜转谉 砖转讬诐 谞讞砖讘讜转 讗诇讗 讘讗讞转 讜讬砖 诪驻专砖讬诐 讘讚拽诇 谞注专讛 砖诪谞注专 驻讬专讜转讬讜 讜讗讬谉 诪转讘砖诇讬诐 讜讗诪专 砖讗讬谉 诇讜 讞讝拽讛 讘讻讬讜爪讗 讘讝讛 砖讗讬谉 讝讜 讛谞讗讛 讙诪讜专讛:



讞专砖讛 诇谞讬专 砖谞讛 讗讞专 砖谞讛 讗驻讬诇讜 讻诪讛 砖谞讬诐 讛讜讗讬诇 讜诇讗 讝专注 讗讬谉 讝讜 讞讝拽讛 讻诇诇 讗讚专讘讛 谞讜讞 诇讘注诇 讛拽专拽注 讘讻讱 讜讘专爪讜谞讜 讞讜专砖 讘讛 注讚 砖讬讻诇讜 讘讛 讻诇 注爪讬 讛诪讞专砖讛:



砖讚讛 讗讬诇谉 砖讛讬讜 讘讜 砖诇砖讬诐 讗讬诇谞讜转 讘转讜讱 砖诇砖 住讗讬谉 讗讜 讘讬转专 讜驻讞讜转 砖讗驻讬诇讜 讛讬讜 谞讟讜注讬谉 讘驻讞讜转 诪讻谉 讗注"驻 砖住讜驻谉 诇讬讘砖 讛讞讝讬拽 讛讜讗讬诇 讜谞讛谞讛 讻诪讜 砖讗诪专讜 诇诪讟讛 砖讗讻诇谉 专爪讜驻讬谉 讬砖 诇讜 讞讝拽讛 讗诇讗 砖讗谞讜 转讜驻砖讬谉 诇砖讜谉 讝讛 讜诪驻谞讬 砖住转诐 讛谞讟讬注讜转 讛诐 注砖专讛 讘讘讬转 住讗讛 讻砖讬注讜专 讬谞讬拽讛 讛爪专讬讻讛 诇讛诐 讜讝讛 讛诪讞讝讬拽 讗讻诇 注砖专讛 讘砖谞讛 专讗砖讜谞讛 讜注砖专讛 讘砖谞讛 砖谞讬讛 讜注砖专讛 讘砖谞讛 砖诇讬砖讬转 讛讞讝讬拽 讜诪"诪 讚讜拽讗 砖讘砖谞讛 讝讜 砖讛谞讬讞 讗转 讛注砖专讛 讜诇讗 讗讻诇谉 诇讗 讛讜爪讬讗讜 讗讜转谉 讛注砖专讬诐 驻讬专讜转 砖讬砖 讟注谞讛 诇讜诪专 讗诇讜 讛讬讛 砖诐 讛讬讛 讗讜讻诇谉 讗讘诇 讗诐 讛讜爪讬讗讜 驻讬专讜转 讜诇讗 讗讻诇谉 诇讗 讛讞讝讬拽 讗诇讗 讘诪讛 砖讗讻诇 讜讗驻讬诇讜 诇讗 讛讬讜 砖诐 驻讬专讜转 驻讬专砖讜 讘讙诪' 讜讛讜讗 讚讘讝注 讘讝讜注讬 讜讬砖 讙讜专住讬谉 讜讛讜讗 讚讘讝讬 讘讝讜讬讬 讜驻讬专讜砖讜 砖诇讗 讛讬讜 讗讜转诐 讛注砖专讛 砖讗讻诇 专爪讜驻讬诐 讘诪拽讜诐 讗讞讚 讗诇讗 诪驻讜讝专讬诐 讘讬谉 讗讜转诐 讛转诪专讬诐 砖诇讗 讗讻诇谉 讗讘诇 讗诐 讛讬讜 讻诇 讗讜转诐 砖讗讻诇 讘诪拽讜诐 讗讞讚 诇讗 讛讞讝讬拽 讗诇讗 诇讗讜转谉 砖讗讻诇 讬砖 诪驻专砖讬诐 讘注谞讬谉 讜讛讜讗 讚讘讝讬 讘讝讜讬讬 注谞讬谉 讗讞专 讜讛讜讗 砖讝讛 砖讘讬讗专谞讜 砖讗诐 讛讜爪讬讗讜 砖讗专 讛讗讬诇谞讜转 驻讬专讜转 讜诇讗 讗讻诇谉 砖诇讗 讛讞讝讬拽 诇讛诐 讘砖讛驻拽讬专谉 讜讘讝讝讜 讗讜转诐 讛注讜讘专讬诐 讗讘诇 讗诐 讛谞讬讞谉 注诇 讛讗讬诇谞讜转 讘讞讝拽转 讛诪砖转诪专 讛专讬 讛讜讗 讻诪讬 砖讗讻诇谉 讜讙讚讜诇讬 讛诪讞讘专讬诐 讻转讘讜讛 讻谉 讗诇讗 砖讗祝 讛诐 讻转讘讜 砖讛讜讗 爪专讬讱 讘讗讻讬诇转 讗讞讚 诪讻讗谉 讜讗讞讚 诪讻讗谉:





专"讬 诪讬讙讗砖

讚拽诇 谞注专讛 讗讬讻讗 讘讬谞讬讬讛讜. 驻讬专砖 砖诪砖讬专 讗转 驻讬专讜转讬讜. 诇诪讗谉 讚讗诪专 砖诇砖 砖谞讬诐 讛讗 谞诪讬 讞讝拽讛 讛讜讗 讜诇诪讗谉 讚讗诪专 注讚 砖讬讙讚讜专 砖诇砖 讙讚讬专讜转 讚讜拽讗 讛讬讻讗 讚讙讚专讜 讘讬讚讬诐 讗讘诇 讛讬讻讗 讚诇讗 讙讚专讜 讘讬讚讬诐 讗诇讗 诪注爪诪诐 谞砖专讜 诇讗 讛讜讛 讞讝拽讛:





讬讚 专诪"讛

注讞. 讜讛讗 讚转谞谉 专讘讬 讬砖诪注讗诇 讗讜诪专 砖诇砖讛 讞讚砖讬诐 讘专讗砖讜谞讛 讜砖诇砖讛 讞讚砖讬诐 讘讗讞专讜谞讛 讜砖谞讬诐 注砖专 讞讚砖 讘讗诪爪注 砖诪谞讛 注砖专 讞讚砖 专讘讬 注拽讬讘讗 讗讜诪专 讞讚砖 讗讞讚 讘专讗砖讜谞讛 讜讞讚砖 讗讞讚 讘讗讞专讜谞讛 讜砖谞讬诐 注砖专 讞讚砖 讘讗诪爪注 讗专讘注讛 注砖专 讞讚砖, 讜讚讬讬拽讬谞谉 注诇讛 诇讬诪讗 谞讬专 讗讬讻讗 讘讬谞讬讬讛讜 讚专' 讬砖诪注讗诇 住讘专 谞讬专 诇讗 讛讜讛 讞讝拽讛 讜讗诪讟讜诇 讛讻讬 讘注讬 砖诇砖讛 讞讚砖讬诐, 讜专讘讬 注拽讬讘讗 住讘专 谞讬专 讛讜讬 讞讝拽讛, 讜讗诪讟讜诇 讛讻讬 住讙讬讗 诇讬讛 讘讞讚砖 讗讞讚. 讜转住讘专讗 诇专' 注拽讬讘讗 诪讗讬 讗讬专讬讗 讞讚砖 讗驻讬诇讜 讬讜诐 讗讞讚 谞诪讬 讗诇讗 讚讻讜诇讬 注诇诪讗 谞讬专 诇讗 讛讜讬 讞讝拽讛 讜驻讬专讗 专讘讗 讜驻讬专讗 讝讜讟讗 讗讬讻讗 讘讬谞讬讬讛讜. 讚专讘讬 讬砖诪注讗诇 住讘专 驻讬专讗 专讘讗 讛讜讬 讞讝拽讛, 讻讙讜谉 拽砖讜讗讬谉 讜讚诇讜注讬谉 讚诇讗 讙诪专讬 讘驻讞讜转 诪砖诇砖讛 讞讚砖讬诐, 讗讘诇 驻讬专讗 讝讜讟讗 讻讙讜谉 讬专拽讜转 讜讻讬讜爪讗 讘讛谉 讚讙诪专讬 讘讞讚 讬专讞讗 诇讗 讛讜讬 讞讝拽讛. 讜专讘讬 注拽讬讘讗 住讘专 驻讬专讗 讝讜讟讗 谞诪讬 讛讜讬 讞讝拽讛, 讚讗讻讬诇讛 讞砖讬讘讗. 讜诇讬转 讛诇讻转讗 讻讞讚 诪讬谞讬讬讛讜, 讻讚讘专讬专谞讗 讘诪转谞讬' (诇注讬诇 讘讘讗 讘转专讗 讻讞,讗 住讬' 讘 讚"讛 讜诇讬转), 诪讬讛讜 砖诪注讬谞谉 诪讬谞讛 讚讘讬谉 诇专' 讬砖诪注讗诇 讘讬谉 诇专' 注拽讬讘讗 谞讬专 诇讗 讛讜讬 讞讝拽讛, 讜讻谉 讛诇讻转讗:



注讟. 转"专 谞讬专 讗讬谞讜 讞讝拽讛 讜讬砖 讗讜诪专讬诐 讛专"讝 讞讝拽讛 诪讗谉 讬"讗 专讘讬 讗讞讗 讛讬讗 讚转谞讗 谞专讛 砖谞讛 讜讝专注讛 砖转讬诐 谞专讛 砖转讬诐 讜讝专注讛 砖谞讛 讗讬谞讛 讞讝拽讛 专讘讬 讗讞讗 讗讜诪专 讛专讬 讝讜 讞讝拽讛. 讜诇讬转讗 诇讚专' 讗讞讗. 讗"诇 专讘 讘讬讘讬 诇专讘 谞讞诪谉 诪"讟 讚诪讗谉 讚讗诪专 谞讬专 诇讗 讛讜讬 讞讝拽讛 诪讬诪专 讗诪专 讻诇 砖讬讘讬 (专讘专讘讗) [讚讻专讘讗] 诇讬注诇讜 讘讛. 讻诇讜诪专 诪讬 讬转谉 讜讬讞专砖谞讛 注讚 砖讬讻诇讜 讘讛 讻诇 讛拽讬住诪讬谉 砖诇 讻诇讬 讛讞专讬砖讛. 讻诇诇讗 讚诪讬诇转讗 讻诇 讛讬讻讗 讚讗讬转 诇讛 讛谞讗讛 诇讗专注讗 讜诇讬转 诇讬讛 讛谞讗讛 诇诪讞讝讬拽 诇讗 讛讜讬讗 讞讝拽讛:



驻. 砖诇讞讜 诇讬讛 讘谞讬 驻讜诐 谞讛专讗 诇专讘 谞讞诪谉 讘专 专讘 讞住讚讗 讬诇诪讚谞讜 专讘讬谞讜 谞讬专 讛讜讬 讞讝拽讛 讗讜 诇讗 讛讜讬 讞讝拽讛 讗诪专 诪讗讬 转讬讘注讬 诇讛讜 讜讛讗 专讘讬 讗讞讗 讜讻诇 讙讚讜诇讬 讛讚讜专 讗诪专讬 谞讬专 讛专讬 讝讜 讞讝拽讛 讗诪专 专讘 谞讞诪谉 讘专 讬爪讞拽 专讘讜转讗 诇诪讞砖讘 讙讘专讬 讜讛讗 专讘 讜砖诪讜讗诇 讘讘讘诇 讜专讘讬 讬砖诪注讗诇 讜专讘讬 注拽讬讘讗 讘讗专抓 讬砖专讗诇 讗诪专讬 谞讬专 诇讗 讛讜讬 讞讝拽讛 专讘讬 讬砖诪注讗诇 讜专讘讬 注拽讬讘讗 诪转谞讬' 讛讬讗. 讚讻诇 讞讚 诪讬谞讬讛讜 拽讗 谞拽讬讟 砖讬注讜专讗 讝讜讟讗 讚拽讬讬诪讗 讘讬讛 讞讝拽讛, 讜讗讬 住"讚 讚谞讬专 讛讜讬 讞讝拽讛 讘讞讚讗 砖转讗 讜转专讬 讬讜诪讬 住讙讬讗, 讬讜诐 讗讞讚 谞讬专 讘专讗砖讜谞讛 讜讬讜诐 讗' 谞讬专 讘讗讞专讜谞讛 讜砖谞讬诐 注砖专 讞讚砖 讘讗诪爪注, 讜诇诪讛 诇讬 讗专讘注讛 注砖专 讞讚砖 诇专' 注拽讬讘讗 讜砖诪讜谞讛 注砖专 讞讚砖 诇专讘讬 讬砖诪注讗诇. 专讘 讜砖诪讜讗诇 诪讗讬 讛讬讗 讚讗诪专 专讘 讬讛讜讚讛 讗诪专 专讘 讝讜 讚讘专讬 专' 讬砖诪注讗诇 讜专讘讬 注拽讬讘讗 讗讘诇 讞讻诪讬诐 讗讜诪专讬诐 讞讝拽转谉 砖诇砖 砖谞讬诐 诪讬讜诐 诇讬讜诐. 讜讘讘讬转 讛砖诇讞讬谉 拽讗讬, 讚讗讬诇讜 讘讘讬转 讛讘注诇 讗讬谞讛 诪讬讜诐 诇讬讜诐. 讜讻讬讜谉 讚诇讗 住讙讬讗 诇讛讜 诇专讘谞谉 讘讗专讘注讛 注砖专 讞讚砖 讜诇讗 讘砖诪讜谞讛 注砖专 讞讚砖 讻诇 砖讻谉 讚诇讗 住讙讬讗 诇讛讜 讘谞讬专, 讚讛讗 讗驻讬诇讜 诇专讘讬 讬砖诪注讗诇 讜专' 注拽讬讘讗 诇讗 住讙讬讗 诇讛讜. 讜注讜讚 讚讛讗 讘讛讚讬讗 拽转谞讬 讜诇专讘谞谉 砖诇砖 砖谞讬诐 诪讬讜诐 诇讬讜诐 讘注讬谞谉, 讜讗讬 谞讬专 讛讜讬 讞讝拽讛 讘讞讚讗 砖转讗 讜转专讬 讬讜诪讬 住讙讬讗. (专讘) [砖诪讜讗诇] 诪讗讬 讛讬讗 讚讗诪专 专讘 讬讛讜讚讛 讗诪专 砖诪讜讗诇 讝讜 讚讘专讬 专讘讬 讬砖诪注讗诇 讜专讘讬 注拽讬讘讗 讗讘诇 讞讻诪讬诐 讗讜诪专讬诐 注讚 砖讬讙讚讜专 砖诇砖 讙讚专讜转 讜讬讘爪讜专 砖诇砖 讘爪讬专讜转 讜讬诪住讜拽 砖诇砖 诪住讬拽讜转. 砖诪注讬谞谉 诪讬谞讛 讚专讘谞谉 诇讗 住讙讬讗 诇讛讜 讘谞讬专 诇诪讛讜讬 讞讝拽讛, 讜讻谉 讛诇讻讛. 讞讚讗 讚讛讜讛 诇讬讛 专讘讬 讗讞讗 讬讞讬讚 诇讙讘讬 专讘讬诐 讜讛诇讻讛 讻专讘讬诐, 讜注讜讚 讚专讘 讜砖诪讜讗诇 谞诪讬 讛讻讬 住讘讬专讗 诇讛讜. 讜注讜讚 讚专讘 谞讞诪谉 讘专 讬爪讞拽 谞诪讬 讛讻讬 住讘讬专讗 诇讬讛, 讜拽讬讬诪讗 诇谉 讻讜讜转讬讛 讘讚讬谞讬. 讜注讜讚 讚住讜讙讬讬谉 诇拽诪谉 讚谞讬专 诇讗 讛讜讬 讞讝拽讛, 讚讙专住讬谞谉 诇拽诪谉 (讘讘讗 讘转专讗 谞讝,讗) 讜讛专讬 谞讬专 讚讘谞讻住讬 讛讙专 拽谞讛 讘谞讻住讬 讞讘讬专讜 诇讗 拽谞讛, 讚砖诪注转 诪讬谞讛 讚谞讬专 诇讗 讛讜讬 讞讝拽讛:



驻讗. 诪讗讬 讘讬谞讬讬讛讜. 讻诇讜诪专 诪讗讬 讗讬讻讗 讘讬谉 专讘 讜砖诪讜讗诇 诇讟注诪讬讬讛讜 讚专讘谞谉. 讗诪专 讗讘讬讬 讚拽诇 谞注专讛 讗讬讻讗 讘讬谞讬讬讛讜. 讜讛讜讗 讚拽诇 砖诪谞注专 驻讬专讜转讬讜 讜诪砖讬专谉. 诇专讘 讚住讙讬讗 诇讬讛 讘砖诇砖 砖谞讬诐 讜诇讗 讘注讬 讙讚讬专讗 诪诪砖, 讛讗讬 谞诪讬 讻讬讜谉 讚讗讻诇讬讛 砖诇砖 砖谞讬诐 讻讚专讱 讛讜爪讗转 驻讬专讜转讬讜 讛讜讬 讞讝拽讛. 诇砖诪讜讗诇 讚讘注讬 砖诇砖 讙讚讬专讜转, 讛讻讗 讻讬讜谉 讚诇讗 讙讚专 诇讗 讛讜讬讗 讞讝拽讛. 驻讬专讜砖 讗讞专, 讚拽诇 谞注专讛 讗讬讻讗 讘讬谞讬讬讛讜, 讚拽诇 讘讞讜专 砖诪讞诇讬祝 讻谞注专 讜讛讜讗 诪讜爪讬讗 驻讬专讜转 驻注诪讬诐 讘砖谞讛, 讻谞注专讛 讝讜 砖讗驻砖专 砖转转注讘专 驻注诪讬诐 讘砖谞讛, 讜谞诪爪讗 讝讛 讬讻讜诇 诇讙讚讜专 砖诇砖 讙讚专讜转 讘砖谞讛 讜讞爪讬. 诇专讘 讚讘注讬 砖诇砖 砖谞讬诐 诇讗 讛讜讬 讞讝拽讛, 诇砖诪讜讗诇 讚讘注讬 砖诇砖 讙讚讬专讜转 讻讬讜谉 讚讙讚专讛 砖诇砖 讙讚讬专讜转 拽讬讬诪讗 诇讬讛 讞讝拽讛. 讜拽讬讬诪讗 诇谉 讻讜讜转讬讛 讚砖诪讜讗诇 讘讚讬谞讬, 讜讗诇讬讘讗 讚讛讗讬 驻讬专讜砖讗 讘转专讗, 讚讗讬 诇驻讬' 拽诪讗 讗诐 讻谉 讚拽诇 砖诪砖讬专 驻讬专讜转讬讜 讘诪讗讬 拽讬讬诪讗 诇讬讛 讞讝拽讛, 讛讗 讗讞讝讬拽 讘讬讛 讚专讱 讗讻讬诇转讜. 讜讻讬 转讬诪讗 讚讙讚讬专 诇讛讜 诪拽诪讬 讚诇讬谞转讜专, 讻讬讜谉 讚讗讻转讬 诇讗 讙诪专 驻讬专讗 讻诇 砖讻谉 讚诇讗 拽讬讬诪讗 讞讝拽讛, 讜诇讗 诪砖讻讞转 诇讛 讚拽诇 讛诪砖讬专 驻讬专讜转讬讜 讚诇讗 拽讬讬诪讗 诇讬讛 讞讝拽讛 讗诇讗 讻砖讗讬谉 讚专讻讜 诇讛砖讬专 驻讬专讜转讬讜 转讻祝 诇讙诪专 讘讬砖讜诇谉 讗诇讗 诇讗讞专 讝诪谉, 讚讻讬讜谉 讚讛讜讛 诇讬讛 砖讛讜转 诇讗讞专 讘讬砖讜诇谉 诇讙讚讜专 讜诇讗 讙讚专, 讜讗注"讙 讚讗讻讬诇 诇讛讜 诪谉 讛讙讚专 (讜)诇讗 拽讬讬诪讗 诇讬讛 讞讝拽讛:





转讜住驻讜转 专讬"讚

(讬讞) 讜讛讻讗 驻讬专讗 专讘讗 讜驻讬专讗 讝讜讟讗 讗讬讻讗 讘讬谞讬讬讛讜. 驻讬' 专' 讬砖诪注讗诇 讚讜拽讗 驻讬专讗 专讘讗 讚讛讬讬谞讜 转讘讜讗讛 讛讜讬 讞讝拽讛. 讗讘诇 驻讬专讗 讝讜讟讗 讻讙讜谉 讗住驻住转讗 讚讛讬讗 诪讗讻诇 讘讛诪讛 讜讙讚讬诇讛 讜谞讙诪专转 讘讞讚砖 讗讞讚 诇讗 讛讜讬 讞讝拽讛. 讜诪砖"讛 讘注讬 砖诇砖讛 讞讚砖讬诐 砖讬砖 转讘讜讗讛 砖讛讬讗 谞讝专注转 讜谞拽爪专讛 诇砖诇砖讛 讞讚砖讬诐. 讜专' 注拽讬讘讗 住讘专 讗驻讬' 驻讬专讗 讝讜讟讗 讚讛讬讬谞讜 讗住驻住转讗 砖谞讙诪专转 诇讞讚砖 讗讞讚 讛讜讬讗 讞讝拽讛. 讜讗讬 拽砖讬讗 讗讬 讛讻讬 诪讗讬 讘注讬 专' 注拽讬讘讗 讬"讚 讞讚砖 讘砖诇砖讛 讞讚砖讬诐 诇讬讛讜讬 讞讝拽讛 讻讚讗诪专谉 讘专讬砖 驻讬专拽谉 讗讻诇讛 转诇转讗 驻讬专讗 讘转诇转讗 讬专讞讗 讻讙讜谉 讗住驻住转讗 诇讬讛讜讬 讞讝拽讛. 讜讗讬讛讜 讗讛讚专 诇讬' 讗讛"谞. 讜讗"讻 讗诪讗讬 讘注讬 专"注 讬"讚 讞讚砖讬诐. 讜讻谉 谞诪讬 诇专' 讬砖诪注讗诇 讘讟' 讞讚砖讬诐 诇讬讛讜讬 讞讝拽讛 砖讬讻讜诇 诇讬转谉 驻专讬 砖诇砖讛 讞讚砖讬诐 讜讗诪讗讬 讘注讬 讬"讞 讞讚砖. 转砖讜讘讛 驻砖讟讗 讚诪转谞讬' 讛讻讬 诪砖诪注 讚讻诇 讚讘专 砖注讜砖讛 驻讬专讜转 转讚讬专 讘注讬谞谉 讙' 砖谞讬诐 诪讬讜诐 诇讬讜诐. 讜诇讬讻讗 诪讗谉 讚驻诇讬讙. 讗讘诇 砖讚讛 讛讘注诇 砖讗讬谞讛 注讜砖讛 驻讬专讜转 转讚讬专 讛讜讛 讗诪专 专' 讬砖诪注讗诇 讚讘注讬' 讙' 砖谞讬诐 讗讘诇 诇讗 诪讬讜诐 诇讬讜诐 讜住讙讬 诇谉 讘讬"讞 讞讚砖 讜专"注 讗诪专 诇谉 讚住讙讬 诇谉 讘讬"讚 讞讚砖. 讜诪讬讛讜 讘讬谉 诇诪专 讘讬谉 诇诪专 讙' 砖谞讬诐 讘注讬谞谉 讗讘诇 诇讗 诪讬讜诐 诇讬讜诐. 讜讛讬诇讻讱 讙' 讞讚砖讬诐 诇专"注 讘砖谞讛 讗讞转 讜讻谉 转砖注讛 讞讚砖讬诐 诇专' 讬砖诪注讗诇 讘砖谞讛 讗讞转 诇讗 讛讜讬 讞讝拽讛 讚讘注讬' 讙' 砖谞讬诐. 讜诇讗 讗诪专 专' 讬砖诪注讗诇 讚砖诇砖 讗讻讬诇转 讛讜讬讬谉 讞讝拽讛 讗驻讬' 讘砖谞讛 讗讞转 讗诇讗 讘砖讚讛 讛讗讬诇谉 讜诇讗 讘砖讚讛 讛诇讘谉 讻讚转谞谉 讗诪专 专"讬 讘讚"讗 讘砖讚讛 讛诇讘谉 讗讘诇 讘砖讚讛 讛讗讬诇谉 讻谞住 讗转 转讘讜讗转讜 讜诪住拽 讗转 讝讬转讬讜 讜讻谞住 讗转 拽讬讬爪讬讜 讛专讬 讗诇讜 讙' 砖谞讬诐 驻讬' 讗谞讛 讗谞讜 专讜爪讬诐 砖诇砖 砖谞讬诐 讘砖讚讛 讛诇讘谉 讗讘诇 讘砖讚讛 讛讗讬诇谉 诇讗 讘注讬' 讙"砖 讗诇讗 讙' 讗讻讬诇讜转 讜讗驻讬' 讘砖谞讛 讗讞转. 讜讝讛 讛讜讗 讟注诐 讛讚讘专 砖讚讛 讛诇讘谉 砖讛讬讗 谞讝专注转 注"讬 讗讚诐 讜讗诐 诇讗 讬讝专注谞讛 讗讬谞讛 诪爪诪讞转 讘注讬' 砖诇砖 讗讻讬诇讜转 讘砖诇砖 砖谞讬诐. 讗讘诇 砖诇砖 讗讻讬诇讜转 讘砖谞讛 讗讞转 讻讙讜谉 讗住驻住转讗 诇专"注 讗讜 转讘讜讗' 诇专"讬 诇讗 讛讜讬 讞讝拽' 讚住转诪' 讚诪讬诇转' 讗讬谉 讗讚诐 讝讜专注 砖讚讛讜 讻"讗 诇砖谞讛 讗讞转. 讜讗注"驻 砖讝讛 讝专注讛 讙"驻 讘砖谞讛 讬讻讜诇 讘注诇 讛拽专拽注 诇讜诪专 讗谞讬 诇讗 住讘专转讬 砖讬讝专注谞讛 讗诇讗 驻注诐 讗讞转 讻讚专讱 讻诇 讘谞讬 讛注讜诇诐 讜讘注讘讜专 讝讛 诇讗 诪讞讬转讬. 讗讘诇 砖讚讛 讛讗讬诇谉 砖讛驻讬专讜转 讙讚讬诇讬谉 诪讛谉 讜讗讬谞讜 谞讜讟注谉 讛讜讗. 讜讗讬谞讜 讝讜专注谉 讗诇讗 诪讗诇讬讛谉 讙讚讬诇讬诐 讬讚讜注 讛讜讗 诇讘注诇 讛砖讚讛 砖讬讙讚诇讜 砖诐 注谞讘讬诐 讜讝转讬诐 讜转讗谞讬诐 讜诇诪讛 讛谞讬讞讜 诇讬讻诇 讜诇讗 诪讬讞讛 讛讬诇讻讱 讘砖诇砖 讗讻讬诇讜转 讛讜讬讗 讞讝拽讛. 讜讗驻讬诇讜 讘砖谞讛 讗讞转 诪砖讗"讻 讘讗住驻住转讗 讜转讘讜讗讛 讛谞讝专注讬谉 讻讚驻专讬砖讬转 讜讘专讬砖 驻专拽讬谉 讗拽砖讬' 诇专"诪 讚讗诪专 专讬讞拽 谞讙讬讞讜转讬讜 讞讬讬讘 拽讬专讘 谞讙讬讞讜转讬讜 诇讻"砖 讛"谞 讗诪讗讬 讘注讬' 砖诇砖 讗讻讬诇讜转 诇砖诇砖 砖谞讬诐 讗驻讬诇讜 讘砖谞讛 讗讞转 转讬讛讜讬 讞讝拽讛. 讜讗讛讚专 诇讬' 讗讬谉 讜讚讗讬 讚讛讜讬讗 诇专' 讬砖诪注讗诇 讞讝拽讛. 讻讚转谞谉 讘砖讚讛 讛讗讬诇谉 讚讘砖诇砖 讗讻讬诇讜转 讛讜讗讬 讞讝拽讛. 讗讘诇 诪讬讛讜 讚讜拽讗 讘砖讚讛 讛讗讬诇谉 讗讘诇 诇讗 讘砖讚讛 讛诇讘谉. 讻讚诪驻专砖 讘诪转谞讬' 讜诪讞诇拽 讘讬谉 砖讚讛 讗讬诇谉 诇砖讚讛 诇讘谉. 讜讟注诪讗 讻讚驻专讬砖讬转. 讜诇讗 讛砖讙讬讞 诇讛讗专讬讱 砖诐 讚讘专讬诐 诇讞诇拽 讘讬谞讬讛诐 砖讻讘专 讛讜讗 诪驻讜专砖 讜诪讘讜讗专 讘诪转谞讬'. 讜诇讗 讗诪专 讗讛"谞 注诇 讛讗住驻住转讗 砖讛讬讗 谞讝专注转 讜讚诪讬讗 诇砖讚讛 讛诇讘谉 讗诇讗 注诇 讗讻讬诇讜转 讚砖讚讛 讛讗讬诇谉 讛讙讚讬诇讜转 诪讗诇讬讛谉 讜诇讗 讞砖 诇讞诇拽 诇讜 讘讬谉 讗讻讬诇讜转 讚砖讚讛 讗讬诇谉 诇讗讻讬诇转 讚砖讚讛 讛诇讘谉 讚诪转谞讬' 讛讬讗 讻讚驻专讬砖讬转 讜诇注讜诇诐 转诇转讗 讗住驻住转讗 诇转诇转讗 讬专讞讬 诇讗 讛讜讬讗 讞讝拽讛 诇专"注 讜诇讗 砖诇砖 转讘讜讗讜转 诇转砖注讛 讞讚砖讬诐 诇专讘谞谉 讚讘注讬' 砖诇砖 砖谞讬诐 讗讘诇 诇讗 诪讬讜诐 诇讬讜诐:





诪讛专砖"讗 - 讞讬讚讜砖讬 讛诇讻讜转

讘讚"讛 诪讗讬 讘讬谞讬讬讛讜 讻讜' 讚讙' 讘爪讬专讜转 砖诇讬诪讜转 讻讜' 讚讗讬讻讗 讘讬谞讬讬讛讜 讞专驻讬 讜讗驻诇讬 讻讜' 注讻"诇 专"诇 讘爪讬专讜转 砖诇讬诪讜转 砖转讛讬讛 讻诇 砖谞讛 讻诇 砖谞转 讛讘爪讬专讛 讚讛讬讬谞讜 诪讘爪讬专转 砖谞讛 讝讜 注讚 讘爪讬专转 砖谞讛 砖讗讞专讬讛 (讜诪讛讗) [讜讗讛讗] 拽砖讬讗 诇讛讜 讚讗讬诪讗 讚讗"讘 讞专驻讬 砖转讛讬讛 转讞讬诇转 讘爪讬专讛 砖讗讞专 住讜祝 砖谞转 讘爪讬专讛 砖诇讬砖讬转 讘讞专驻讬 讜讗讝 诇讗 讬讛讬讜 讙' 砖谞讬诐 砖诇讬诪讜转 讜讗诐 转讛讬讛 讘讗驻诇讬 讬讛讬讜 讬讜转专 诪讙' 砖谞讬诐 砖诇讬诪讜转 讜拽"诇:


讘讚"讛 讛讬讜 诇讜 砖诇砖讬诐 讻讜' 讗讘诇 转砖注讛 讗讬诇谞讜转 讙讚讜诇讜转 诪诪讟注 砖诇砖讛 诇讘讬转 住讗讛 讻讜' 注讻"诇 讻爪"诇 诇驻讬 讛讙讛转 诪讛专砖"诇 注"驻 讚讘专讬 讛专讗"砖 讜讛讟讜专 注"砖 讜讗祝 砖讛讚讬谉 讚讬谉 讗诪转 诪讻诇 诪拽讜诐 讚讘专讬 讛转讜住驻讜转 诪讜讻讬讞讬谉 砖讗讬谉 讻讗谉 诪拽讜诐 诇讛讙讬讛 讻谉 诪诪讛 砖讻转讘讜 讘住讜祝 讚讘专讬讛诐 讜讛谞讬 讗讬诇谞讜转 诇讗 讘讙讚讜诇讬诐 讗讬讬专讬 讚讙讚讜诇讬诐 诇讗 讻讜' 讜诇驻讬 讛讙讛转讜 讜讻讬 注讚 讛砖转讗 诇讗 讬讚注谞讜 讻诇 讝讛 砖讛专讬 讻讘专 讻转讘讜 讗讘诇 诇转砖注讛 讗讬诇谞讜转 讙讚讜诇讜转 诪诪讟注 砖诇砖讛 讻讜' 讜诇注讬诇 讛讜讛 诇讬讛 诇驻专讜砖讬 讗讘诇 转砖注讛 讗讬诇谞讜转 讙讚讜诇讜转 诪诪讟注 砖诇砖讛 诇讘讬转 住讗讛 讻讚讗诪专讬' 驻专拽 诇讗 讬讞驻讜专 讙诐 诇砖讜谉 讜讗讻诇 讗讞转 讘砖谞讛 讝讜 讜讗讞转 讻讜' 诇讗 诪砖诪注 讗讞转 诪讻诇 讘讬转 住讗讛 讗诇讗 讗讞讚 诪诪砖 讜注"讻 谞专讗讛 诇拽讬讬诐 讻诇 谞讜住讞讜转 讬砖讬谞讜转 讘转讜住' 砖诇驻谞讬谞讜 讜诪砖讜诐 讚诇注谞讬谉 诪讻讬专讛 讘驻专拽 讛住驻讬谞讛 谞拽讟 讙' 拽谞讛 砖诇砖讛 拽谞讛 拽专拽注 诪砖讜"讛 拽砖讬讗 诇讛讜 讗诪讗讬 谞拽讟 讛讻讗 砖诇砖讬诐 诪诪讟注 讬' 讻讜' 讚讛讬讬谞讜 诇驻讬 注专讱 诪讟注 注砖专讛 诇讘讬转 住讗讛 讚拽转谞讬 讘注诇诪讗 讚讛讜讛 诇讬讛 砖诇砖讛 讘讬转 住讗讛 诇砖诇砖讬诐 讗讬诇谞讜转 讛讜讛 诇讬讛 诇诪谞拽讟 讛"谞 讛讻讗 砖诇砖讛 讗讬诇谞讜转 讻讚谞拽讟 讙讘讬 诪讻专 诇驻讬 注专讱 诪诪讟注 讬' 诇讘讬转 住讗讛 讚讛讜讛 诇讬讛 转砖"谉 讗诪讜转 诇砖诇砖讛 讗讬诇谞讜转 讜讗讻诇 讗讞转 讘砖谞讛 讻讜' 讜转专爪讜 讚讘讻讛"讙 诇讗 讛讜讬 讞讝拽讛 诪砖讜诐 讚诇讗 讛讜讬 讘讝讬 讘讝讜讬讬 讜砖讜讘 砖讻转讘讜 讜讛谞讬 讗讬诇谞讜转 诇讗 讘讙讚讜诇讬诐 讻讜' 诪诇转讗 讘讗谞驻讬 谞驻砖讬讛 讛讜讗 讜讻讚讘专讬 讛专讗"砖 讜讛讟讜专 讝讛 谞专讗讛 诇讬 讘专讜专 讘讚讘专讬 讛转讜住驻讜转 诇拽讬讬诐 讻诇 谞讜住讞讜转 讛讬砖谞讜转 讜拽"诇:


讘讚"讛 诪诪讟注 讬' 诇讘讬转 讻讜' 讜谞专讗讛 讚驻讞讜转 诪讻讗谉 讚拽转谞讬 讙讘讬 讛拽讚砖 拽讗讬 谞诪讬 讗讻讚讬 砖讬注讘讜专 讘拽专 讻讜' 注讻"诇 专"诇 讚讗讬 拽讗讬 诪诪讟注 讬' 诇讘讬转 住讗讛 讻讚诪砖诪注 讘讘专讬讬转讗 讚诪讬讬转讬 讘讛诪讜讻专 讗转 讛讘讬转 讗"讻 讛讚专讗 拽讜砖讬讬谉 诇讚讜讻转讬谉 讚讬驻讛 讻讞 讛讚讬讜讟 诪讻讞 讛拽讚砖 讚讘讛讚讬讜讟 拽转谞讬 讘转讜住驻转讗 讘驻讞讜转 诪讻讚讬 砖讬注讘讜专 讻讜' 讜拽"诇:





讞讻诪转 砖诇诪讛

讙诪' 砖注讜砖讛 讙' 驻注诪讬诐 讘砖谞讛 谞诪讞拽:


转讜住' 讘讚"讛 讛讬讜 诇讜 讻讜' 讗讘诇 讗讬诇谞讜转 讙讚讜诇讬诐 诪诪讟注 讟' 讙' 诇讘讬转 住讗讛 讻爪"诇 讜谞"讘 讻讗砖专 讛讙讛转讬 讛讜讗 注讬拽专 讜讻谉 讛讘讬讗讜 讜诇驻讬专讜砖讜 谞诪讬 讻讜' 讻爪"诇:


讛讟讜专 讘砖诐 专"讬 讘注诇 讛转讜住' 住讬' 拽诪"讗:


讘讚"讛 诪诪讟注 注砖专讛 讻讜' 讛讜讬 讞讝拽讛 砖讻砖讬注讜专 讬谞讬拽讛 讻讜' 讙讘讬 诪讻专 :





专砖"砖

讙诪专讗 讚讗专"讬 讗' 砖诪讜讗诇 讝讜 讚专"讬 讜专"注. 讜注讬' 讘驻讬专"砖. 讜诇讻讗讜专讛 诇"诪 讘诪砖谞讛 讗诇讗 讚专讬"砖 讗诪专 讝讛 讜诪谞"诇 讚讙诐 专"注 住"诇 讻谉 讜讻谉 讗讘讬讬 诇讗 讛讝讻讬专 诇拽诪谉 讗诇讗 讗转 专讬"砖:



专"砖 讚"讛 驻讬专讗 专讘讛. 讗"谞 讻讙讜谉 讬专拽 讚讙讚诇讬谉 讛讬专拽讜转 讘讞讚砖 讗'. 诇注讬诇 (讻"讞 讘) 讗讬转讗 讚讗住驻住转讗 谞讙诪专 讘讞讚砖 讗' 讗诇讗 讚砖诐 诪讘讜讗专 讚讙诐 诇专讬"砖 讛讜讛 讞讝拽讛 注诇 讬讚讛 讜注' 转讜住' 讘专"驻 讚"讛 砖诇砖讛 讞讚砖讬诐 讘专讗砖讜谞讛:



转讚"讛 讛讬讜 诇讜. 讗讘诇 讟' 讗讬诇谞讜转 讙讚讜诇讜转 讻讜'. 讛讛讙"讛 砖讘讙诇讬讜谉 讘砖诐 诪讛专砖"诇 讟注讜转讗 讛讬讗 讻讬 讙讬专住转讜 讛讬讗 讻诪讜 讚讗讬转讗 诇驻谞讬谞讜 讘转讜住' 讜讻"讛 讘诪讛专砖"讗 讘砖诪讜 讜讘诪讛专砖"诇 讟"住:





讞讬讚讜砖讬 讞转"住

讻诇 砖讬讘讗 讜砖讬讘讗 讚讻专讘讗 诇讬注讜诇 讘讬' 诪住讬讚讜专 砖"注 住讬' 拽诪"讗 住注讬' 讞' 讜住注讬' 注' 诪砖诪注 讚讘讜谞讛 讞专讘转讜 驻砖讬讟讗 诇讬' 讟驻讬 讚讻诇 砖讬讘讗 讚讘谞讬谉 诇讬注讜诇 讘讬' 诪谞讬专 讚讻诇 砖讬讘讗 讚讻专讘讗 讜讻讜'. 讜谞"诇 讛讬讬谞讜 讟注诪讗 讚讘讘谞讬谉 讬"诇 讛诪注专注专 砖转讬拽 讻讜诇讬 讛讗讬 诪砖讜诐 砖诇讗 注诇讛 注诇 讚注转讜 砖讝讛 讛讘讜谞讛 讘讜谞讛 注"讚 砖讬讛讬' 砖诇讜 讗诇讗 讻讬讜谉 砖讛讜讗 讞讜专讘讗 讛讜讗 讘讜谞讛 讗讜转讛. 讜诇讘住讜祝 讻砖讬爪讟专讻讜 讛讘注诇讬' 讛专讬 讬转谞讜 诇讜 讬爪讬讗讜转讬讜 讜讗讬谞讜 诪驻住讬讚 讜讘讬谞讬 诇讘讬谞讬 讛讜讗 讬讚讜专 讘转讜讻讜. 讜诪砖讜"讛 诇讗 诪讬讞讛. 讗讘诇 讻砖专讜讗讛讜 讞讜专砖 砖讚讛讜 注"讻 注诇 讚注转 砖讛讜讗 砖诇讜 讞讜专砖讜 讚讗诇"讛 砖诪讗 讬讜爪讬讗讛讜 讝讛 讗讞专 讚讻专讬讘 讟专诐 砖讬讝专注谞讜 讜讬谞讬讞谞讜 讘讜专 讜诇讗 讬砖诇诐 诇讜 讗驻讬' 砖讻专 讟专讞转讜. 讗注"讻 砖讛讜讗 讞讜专砖 注"讚 砖讛讜讗 砖诇讜 讜讛"诇 诇诪讞讜转 讜讛讬讬谞讜 讚拽讗诪专 诇讗 注讘讬讚 讗讬谞砖 讚讻专讬讘讗 诇讬' 诇讗专注讬' 讜砖转讬拽 拽诪"诇 讗驻"讛 讗诪专 讻诇 砖讬讘讗 讚讻专讘讗 诇讬注讜诇 讘讬'. 讗讘诇 讘讜谞讛 讞专讘转讜 驻砖讬讟 讟驻讬 讜讛驻讜住拽讬' 诇诪讚讜 讘谞讬谉 讞讜专讘谉 诪拽讜' 讚讻专讘讗 讜讗"砖 住讬讚讜专 砖"注 讜注住诪"注 住拽讬"讚: 诪诪讟注 讬讜讚 诇讘讬' 住讗讛. 讻' 转讜住' 讜诇专砖讘"讗 谞专讗讛 诇讬讬砖讘 讜讻讜' 砖注讜诪讚讬谉 诇讬注拽讜专 讜讻讜' 讛拽砖讛 讘转讜诪讬' 住住"讬 拽诪"讗 讛讗 诇拽诪谉 讘讚"讛 诪诪讟注 讜讻讜' 讻' 转讜住' 讜砖诪讗 讬砖 诇讞诇拽 讘讬谉 诪讻专 诇讞讝拽讛 讜讻讜' 讜讚专讱 讘谞讬 讗讚诐 讗讬谉 诇讛专讞讬拽 讬讜转专 诪讬"讜 讗诪讛 讜讻讜' 注"砖 讜讗"讻 讗讬讱 讻' 专砖讘"讗 讚诇诪讬注拽讜专 拽讗讬 讜讛讜讗 驻诇讗讬 诇讻讗讜专讛. 讜诇驻注"讚 谞讛讬 讚讚专讱 诇讬讟注 讘转讜讱 砖讬注讜专 讬谞讬拽讛 诪"诪 讛讻讗 讚诪讬讬专讬 讚诇讗 讗驻讬拽讜 讛讗 拽诪谉 讚拽专拽注 讝讜 讗讬谞讛 住讜讘诇转 诪讟注 专爪讜驻讬'. 讘讜讚讗讬 讗讬 讛讬' 谞讟讜注讬' 专拽 注砖专讛 诇讘讬转 住讗讛 诇讗 讛讬' 注讜诪讚讬' 诇诪讬注拽专 讗注"讙 讚诇讗 讗驻讬拽讜 讗诇讗 诪拽专讛 讛讜讗. 讗讘诇 讻讬讜谉 砖谞讟讜注讬' 讘转讜讱 砖讬注讜专 讬谞讬拽讛 砖诇 讝讛 讘讝讛 讜诇讗 讗驻讬拽讜 讘讜讚讗讬 住转诪讬 诇诪讬注拽讜专 拽讗讬 讜诇拽"诪 诇讻讗讜专讛:


讘讗诪转 诇专砖讘"诐 诇拽"诪 拽' 转讜住' 讚住"诇 诇拽诪谉 讚讛诇讻讛 讻谞讛专讚注讬 讜专讘讗 砖讛拽砖讛 诪讗住驻住转讗 诪讬诇转讗 讘注诇诪讗 拽讗诪专 讗讜 讚谞讛专讚注讬 讗驻讬' 讬讜讚 诇讘讬转 住讗讛 讛讜讛 专爪讜驻讬' 讜驻诇讬讙 专讘讗 讜讛讬诇讻转讗 讻专讘讗 讗讘诇 讟驻讬 诪注砖专讛 诇讻"注 诇讗 讛讜讛 讞讝拽讛. 讜讗"讻 诇讛专砖讘"诐 诇讗 爪专讬讻讬' 诇转讬' 专砖讘"讗 砖讘转讜住' 讻诇诇 讜拽"诇. 讜诇讗 讻转讘转讬 讗诇讗 诇驻诪"砖 转讜住' 讗诇讬讘讗 讚专砖讘"诐:


讗讱 讛专砖讘"诐 讛讗 诪讬讬转讬 讚讘专讬 专"讞 讚诪讬讬专讬 讘讘谞讜转 砖讜讞 讚讚专讻谉 讻讱 讚诇讗 诇诪讬驻拽 讜诇讬转讬' 诇讛谞"诇 讜讛讚专讬' 拽' 诇讚讜讻转讗. 讗诪谞诐 谞"诇 讚专砖讘"诐 诇讗 讬驻专砖 讚讛谞讬 讘谞讜转 砖讜讞 讞谞讟讜 讻讚注转 转讜住' 讚"讛 讛讬讻讗 讚讗"讻 转讬拽砖讬 拽' 转讜住' 讛讗 讘注讬' 讘注讬讚谞讗 讚讗讬转讬' 诇讛讗 驻讬专讬 讜讻讜' 讜转讬' 转讜住' 讚讜讞拽. 讙诐 讗"讗 诇驻专砖 讚讘谞讜转 砖讜讞 讗讬谞诐 讞讜谞讟讬' 讻诇诇 注讚 砖谞讛 讙' 讚转讬拽砖讬 拽' 转讜住' 讘讻讜专' 讞' 注"讗. 讗注"讻 讻诇 讘谞讜转 砖讜讞 讞讜谞讟讬' 诪讬讚 讜谞讙诪专讬' 讗讞专 讙' 砖谞讬诐 讜讗诪专讬' 讘讬专讜砖诇诪讬 驻"讙 讚砖拽诇讬' 讚讞谞讟 讘讗讬诇谉 讛讜讛 讻注讬讘讜专 讘讘讛诪讛 讜讗"砖 砖"住 讚讘讻讜专讜' 讗讱 讘砖诪注转讬谉 诪讬讬专讬 讚诇讗 讗驻讬拽讜 讗驻讬' 讞谞讟 诪"诪 诇讗 转讬拽砖讬 讗驻讬 讘讗诇祝 砖谞讬诐 诇讗 讬讗专注 讻讱 讚讗讜转讜 砖讬诇拽讜 讘砖谞讛 讝讜 诇讗 讬诇拽讜 讘砖谞讛 讝讜 讚砖讗谞讬 讘谞讜' 砖讜讞 砖讚专讻谉 讻讱 讚注砖专讛 讞讜谞讟讬' 讘砖谞讛 讝讜 讜讗讬谞讱 诪讜爪讬讗讬' 驻讬专讜转 讜讘砖谞讛 砖讗诇讜 诪讜爪讗讬' 驻讬专讜转 讞讜谞讟讬' 讗讞专讬' 讜讚专讻谉 讘讞诇讬驻讬'. 讗"讻 讙诐 诇拽讜讬 砖讚驻讜谉 砖诇讛诐 讬讗专注 讘讞诇讬驻讜' 砖谞讛 讘砖谞讛 讜讗讬谉 讻讗谉 转讬诪讛 讗讘诇 诇注讜诇诐 注"讬 诇讬拽讜讬 讜砖讬谞讜讬 诪讬讬专讬 讙诐 诇专"讞 讜讗"讻 讬"诇 诇诪讬注拽专 拽讗讬 讜讻诪"砖 诇注讬诇 讜讗"砖 讜拽"诇:

